**МИНИСТЕРСТВО ЗА СОЦИЈАЛНА ПОЛИТИКА, ДЕМОГРАФИЈА И МЛАДИ**

**Годишен извештај**

**за преземените активности и постигнатиот напредок во**

**воспоставувањето еднакви можности на жените и мажите во**

**Република Северна Македонија во 2023 година**

2024 година

**СОДРЖИНА**

1. Вовед и приоритети на Владата на Република Северна Македонија во областа на еднаквите можности
2. Анализа на состојбата и реализирани активности во областа на еднаквите можности на жените и мажите, на национално и на локално ниво, во Република Северна Македонија, за 2023 година, по клучни области, според последните официјални податоци

2.1 Родово базирано насилство

2.2 Трговија со луѓе

2.3 Родово одговорно буџетирање

1. Медиуми
2. Механизми на заштита
3. Развој на родовата еднаквост на локално ниво
4. Заклучоци и препораки

Прилог: Анекс-листа на ОДУ и на ЕЛС кои доставиле годишни извештаи за 2023 година до Министерството за труд и социјална политика

**Листа на кратенки**

АЦВ – АГЕНЦИЈА ЗА ЦИВИЛНО ВОЗДУХОПЛОВСТВО

АППРСМ- АГЕНЦИЈА ЗА ПОДДРШКА НА ПРЕТПРИЕМНИШТВОТО ВО РЕПУБЛИКА СЕВЕРНА МАКЕДОНИЈА

ГИЗ – ГЕРМАНСКО ДРУШТВО ЗА ИНТЕРНАЦИОНАЛНА СОРАБОТКА

ГМП – ГАРАНТИРАНА МИНИМАЛНА ПОМОШ

ДЗС- ДРЖАВЕН ЗАВОД ЗА СТАТИСТИКА

ЕЛС – ЕДИНИЦА НА ЛОКАЛНА САМОУПРАВА

ЖМБ- ЖЕНИ МИР И БЕЗБЕДНОСТ

ЖТ – ЖРТВИ НА ТРГОВИЈА

ЗЕМЖМ- ЗАКОН ЗА ЕДНАКВИ МОЖНОСТИ НА ЖЕНИТЕ И МАЖИТЕ

ИОМ – МЕЃУНАРДОНА ОРГАНИЗАЦИЈА ЗА МИГРАЦИЈА

ИПА – ИНСТРУМЕНТ ЗА ПРЕТПРИСТАПНА ПОМОШ

КЕМ- КОМИСИЈА ЗА ЕДНАКВИ МОЖНОСТИ

КИП- ПРОГРАМА ЗА КОНКУРЕНТНОСТ, ИНОВАЦИИ И ПРЕТПРИЕМНИШТВО

КСЗД – КОМИСИЈА ЗА СПРЕЧУВАЊЕ И ЗАШТИТА ОД ДИСКРИМИНАЦИЈА

МВР- МИНИСТЕРСТВО ЗА ВНАТРЕШНИ РАБОТИ

МЗ – МИНИСТЕРСТВО ЗА ЗДРАВСТВО

МЗМП - МАКЕДОНСКО ЗДРУЖЕНИЕ ЗА МЛАДИ ПРАВНИЦИ

МЗШВ-МИНИСТЕРСТВО ЗА ЗЕМЈОДЕЛСТВО, ШУМАРСТВО И ВОДОСТОПАНСТВО

МТСП- МИНИСТЕРСТВО ЗА ТРУД И СОЦИЈАЛНА ПОЛИТИКА

НАП- НАЦИОНАЛЕН АКЦИСКИ ПЛАН

НМУ – НАЦИОНАЛНИ МЕХАНИЗМИ НА УПРАВУВАЊЕ

ОДУ – ОРГАНИ НА ДРЖАВНА УПРАВА

ПЖТЛ – ПОТЕНЦИЈАЛНИ ЖРТВИ НА ТРГОВИЈА СО ЛУЃЕ

ПИОМ- ФОНД ЗА ПЕНЗИСКО И ИНВАЛИДСКО ОСИГУРУВАЊЕ

РБН- РОДОВО БАЗИРАНО НАСИЛСТВО

РОБ – РОДОВО ОДГОВОРНО БУЏЕТИРАЊЕ

РСМ- РЕПУБЛИКА СЕВЕРНА МАКЕДОНИЈА

СЗО- СВЕТСКА ЗДРАВСТВЕНА ОРГАНИЗАЦИЈА

СЕ – СОВЕТ НА ЕВРОПА

СН- СЕМЕЈНО НАСИЛСТВО

ТСЛ- ТРГОВИЈА СО ЛУЃЕ

УНДП – ПРОГРАМА ЗА РАЗВОЈ НА ОБЕДИНЕТИТЕ НАЦИИ

УНФПА- ФОНД ЗА НАСЕЛЕНИЕ НА ОБЕДИНЕТИТЕ НАЦИИ

УЈП – УПРАВА ЗА ЈАВНИ ПРИХОДИ

ФЗОРСМ- ФОНД ЗА ЗДРАВСТВЕНО ОСИГУРУВАЊЕ НА РЕПУБЛИКА СЕВЕРНА МАКЕДОНИЈА

1. **Вовед и приоритети на Владата на Република Северна Македонија во областа на еднаквите можности**

Министерство за труд и социјална политика го подготви овој Годишен извештај во согласност со член 12, став 1, алинеја 14, од Законот за еднакви можности на жените и мажите („Службен весник на РМ“ 201/2015).

Република Северна Македонија има широка правна рамка за промовирање и воспоставување еднакви можности на жените и мажите која овозможува унапредување на положбата на жената во сите сфери на општественото живеење.

За спроведување на политиката, како на локално ниво така и на национално ниво, воспоставени се институционални механизми кои како надлежни субјекти, се одговорни за преземање активности во својот ресор, со кои се унапредуваат и се промовираат еднаквите можности за жените и мажите.

Воведувањето на концептот за родова еднаквост на жените и мажите во сите институции и унапредувањето на родовата еднаквост преставуваат врвни приоритети на Владата на РСМ и за 2023 година, имајќи предвид дека родовата еднаквост е еден од клучните аспекти за просперитет на целото општество и обврска за државата која произлегува од Агендата за одржлив развој 2020-2030.

Оттука произлегува поврзаност со приоритетот и приоритетната цел на Владата во 2023 година „Обезбедување на владеење на правото и независност на правосудството„ во која како приоритетните цели се:

* Унапредување на родовата еднаквост и заштита на жените од сите форми на родово базирано насилство,
* Обезбедување на владеење на правото, еднакви можности и недискриминација и развивање на систем на правда кој ефикасно ги штити човековите слободи, права и заедничкиот систем на вредности.

Аналогно на ова сите надлежни субјекти имаат обврска за спроведување на Стратегијата за родова еднаквост 2022-2027 година и Национален акциски план за родова еднаквост 2022-2024 преку годишни Oперативни планови во рамките на своите програми за работа.

1. **Анализа на состојбата и реализирани активности во областа на еднаквите можности на жените и мажите, на национално и на локално ниво, во Република Северна Македонија, за 2023 година, по клучни области, според последните официјални податоци**

Во овој дел од извештајот фокусот е ставен на анализа на податоците и информациите добиени од националните механизми за родова еднаквост на национално и локално ниво како и од анализа на достапните податоци кои се јавно објавени во различни области.

**Генерален секретаријат на Владата** согласно Методологијата за стратешко планирање и подготвување на Годишната програма за работа на Владата на Република Северна Македонија („Службен Весник на Република Македонија“ бр. 124/08 и 58/18 и „Службен Весник на Република Северна Македонија“ бр. 223/19), Упатството за начинот на постапување на министерствата и другите органи на државната управа во процесот на подготвување на стратешкиот план и Годишниот план за работа („Службен весник на Република Македонија“ бр.131/18) и Упатството за начинот на постапување на министерствата и другите органи на државната управа во процесот на следење, оценување и известување на спроведувањето на стратешкиот план и Годишниот план за работа („Службен весник на Република Македонија“ бр.131/18), во стратешките документи (Стратешкиот план 2023-2025 и Годишниот план за 2023 година - <https://vlada.mk/strateshko-planiranje>) беа почитувани принципите за еднакви можности.

Генералниот секретаријат континуирано ги применува и посебните мерки за воспоставување на еднакви можности на жените и мажите, односно во постапките за вработување и стручно оспособување на вработените и беа преземени посебни - позитивни мерки со кои при еднакви услови се дава приоритет на лица од помалку застапениот пол, заради постигнување родова еднаквост.

Генералниот секретаријат на Владата се грижи за еднаков третман на вработените (жени/мажи) при нивното упатување на генерички и/или специјализирани обуки од соодветните области односно се грижи за доследна примена на мерките за воспоставување еднакви можности на жените и мажите во делот на стручното усовршување и оспособување.

Во Генералниот секретаријат на Владата во 2022 година 60,59% се жени, 39,41% се мажи, додека пак во 2023 година 62,29% се жени, а 37,71% се мажи, односно бројот на жени се зголемил за 1,7%.

Континуирано унапредување на родовата еднаквост овозможува **Ресурсен центар за родово одговорно креирање на политики и буџетирање** којфункционира во Министерството за труд и социјална политика, во рамките на Секторот за еднакви можности, Одделението за родови одговорни политики и родово одговорно буџетирање. Во текот на 2023 во Ресурсен центар за родово одговорно креирање на политики и буџетирање со претставници од механизмите за родова еднаквост на локално и национално ниво реализирани се сет  на обуки на теми: род, родова еднаквост и воведување на родовата перспектива во јавните политики; родово одговорно буџетирање и негова примена во секторските политики и програми; основи на родова анализа; како и една обука за обучувачи за РОБ. Во 2023 во Ресурсен центар за родово одговорно креирање на политики и буџетирање година реализирани се пет  обуки на кои учествуваа  92 лица, од кои  81 се жени и 11 мажи претставници на национални и локални институции.

Повеќе информации, активности и настани за Ресурсниот центар на <https://mtspresursencentar.mk>.

Исто така, **Државниот завод за ревизија** согласно својата годишна програма за 2023 година спроведе Ревизија на успешност на тема ,,Родовата еднаквост на жените од руралните средини преку нивната инклузија на пазарот на трудот‚‚. Темата за ревизија е значајна од аспект на тоа да се оцени дали преземените мерки и проекти од надлежните институции на централно ниво се ефикасни за вклучување на жените од руралните средини на пазарот на трудот, со цел ефективно учество во економскиот и социјалниот развој на руралните средини.

Како заклучок од ревизијата се истакнува дека „мерките и активностите за родова еднаквост на жените од руралните средини преку нивна инклузија на пазарот на трудот кои се преземат од страна на државните институции не се доволно ефикасни и ефективни со цел вклучување на жените од руралните средини на пазарот на трудот и задржување во руралните средини. Стереотипите и дискриминацијата мора да бидат елиминирани, руралната жена сака, може и знае како да ја осигура својата иднина, да стане успешен претприемач, да изгради подобро утре за целокупниот општествен напредок.„[[1]](#footnote-1)

**Државниот завод за статистика –** соработува со сите даватели на податоци со цел обезбедување на поголем број на индикатори и дисагрегирани по пол, како и со сите корисници за идентификување на нивните потреби за родови статистики. Исто така спроведува обуки за корисници за запознавање и полесно користење на податоците што се расположливи во Макстат базата и бесплатно достапни до сите корисници. ДЗС соработува и со меѓународни организации за унапредување на родовите статистики. ДЗС го вгради принципот на еднакви можности за производство на родовите статистики во Програмата за статистички истражувања, 2023-2027.

Објавени две публикации:

* „Жените и мажите во Северна Македонија“ статистички портрет на трендовите во областа на родовата еднаквост;
* „Жените и мажите во Северна Македонија“.

Објавена е Платформа за родови статистики на веб страницата на Државниот завод за статистика,

Во согласност со Програмата за статистички истражувања, ДЗС произведува и објавува податоци за дел од областите наведени во СРЕ, како поддршка за мерење и анализа на состојбите и како основа за креирање на соодветни планови, програми и политики на надлежните министерства/ институции. Спроведена е Анкетата за родово базирано насилство, спроведена е Анкетата за структура на заработувачката, од која треба да се произведе индикаторот Родов јаз во платите.

Во 2023 година е промовиран Вториот Индекс за родова еднаквост на Република Северна Македонија за 2022 година. Индексот за 2022 година за Северна Македонија изнесува 64,5 поени од максималните 100, со што се забележува напредок од 2,5 поени во споредба со последното мерење во 2019 година. Истиот дава информативна слика за состојбата на родовата еднаквост во земјата и може да служи како основа за поддршка и усовршување на политики и мерки со кои ќе се унапреди родовата еднаквост во иднина. Индексот е подготвен од МТСП, ДЗС во соработка со Европскиот институт за родова еднаквост (EIGE).

***Економија и пазар на труд***

Според податоците на Државниот завод за статистика, во 2023 година, вкупно работоспособно население во Република Северна Македонија изнесува 1 515 107 од кои активно население на пазарот на труд се 791 647 лица, од кои 688 296 се вработени а 103 351 лица се невработени. Стапката на активност во овој период изнесува 52.3 %, стапката на вработеност изнесува 45,4 %, додека стапката на невработеност изнесува 13,1 %. [[2]](#footnote-2)

|  |
| --- |
| **Т-01: Aктивно население и стапки на активност1)** |
| **T-01: Labour force and activity rates1)** |
|   | Вкупно работоспособно населениеTotal working age population  | Активно населениеLabour force  | Стапка на активностActivity rate | Стапка на вработеностEmployment rate | Стапка на невработеностUnemployment rate |
| вкупноTotal  | вработениEmployed | невработениUnemployed  |
| **2022** | **1 464 493** |  **808 078** |  **692 034** |  **116 045** | **55,2** | **47,3** | **14,4** |
| I 2023 | 1 513 786 |  787 645 |  683 242 |  104 403 | 52,0 | 45,1 | 13,3 |
| II 2023 | 1 515 012 |  793 602 |  689 714 |  103 888 | 52,4 | 45,5 | 13,1 |
| III 2023 | 1 516 001 |  794 902 |  692 768 |  102 134 | 52,4 | 45,7 | 12,8 |
| IV 2023 | 1 515 627 |  790 439 |  687 459 |  102 980 | 52,2 | 45,4 | 13,0 |
| **2023** | **1 515 107** |  **791 647** |  **688 296** |  **103 351** | **52,3** | **45,4** | **13,1** |
| 1) Поради пресметките од примерокот и извршените заокружувања на пресметаните резултати на единици, понекогаш се можни мали отстапувања на оцените кај вкупното од резултатите добиени со сумирање одделни ставки што ги составуваат збировите. |
|  |

Кога станува збор за економијата, како и пазарот на труд во Република Северна Македонија во 2023 година, Државниот завод за статистика направи анализа на работоспособното население според економската активност, по возрасни групи и по пол. Во Република Северна Македонија согласно податоците доминантна возрасна група од 25-49 се вработени мажи и истата возрасна група доминира и кај невработените мажи додека како доминантно неактивни се мажите од возрасна група 50-64 години и очекувано над 65 годишна возраст кои се надвор од пазарот на труд. Нема разлика во однос на жените и доминантните возрасни групи. Овде се забележува тренд на големата разлика и високата стапка на неактивност на пазар на труд на жените од работно способните население односно од 20 до 64 годишна возраст. Овој тренд е повеќегодишен.

|  |
| --- |
|  **Стапка на активност на населението**  |
|   | **2021** | **2022** | **2023** |
| **Вкупно** | **55.8** | **55.2** | **52.3** |
| **Мажи** | **66.8** | **66.3** | **62.0** |
| **Жени** | **45.1** | **44.3** | **42.8** |

|  |
| --- |
| **T-03: Работоспособно население според економската активност, по возрасни групи и по пол** |
| **T-03: Working age population by economic activity, age groups and gender** |
| Возраст/Age | Вкупно работоспособно населениеTotal working age population | Активно население Labour force  | Вработени Employed | Невработени Unemployed | Неактивно население inactiv population |
| 2023 | 2023 | 2023 | 2023 | 2023 |
| **Вкупно/Total**  |
| **Вкупно/Total**  | **1 515 107** |  **791 647** |  **688 296** |  **103 351** |  **723 459** |
| 15-24 |  208 950 |  56 203 |  39 719 |  16 484 |  152 747 |
| 25-49 |  615 393 |  498 105 |  431 425 |  66 680 |  117 287 |
| 50-64 |  374 043 |  229 135 |  209 029 |  20 106 |  144 908 |
| 65 и повеќе години65 years and over |  316 721 |  8 203 |  8 122 | : |  308 517 |
| 15-29 |  321 898 |  144 080 |  108 206 |  35 873 |  177 819 |
| 15-64 | 1 198 386 |  783 444 |  680 174 |  103 270 |  414 942 |
| 15-89 | 1 515 107 |  791 647 |  688 296 |  103 351 |  723 459 |
| 15-74 | 1 405 572 |  790 853 |  687 501 |  103 351 |  614 719 |
| 20-64 | 1 095 787 |  777 050 |  676 462 |  100 588 |  318 737 |
| **Мажи/Men** |
| **Вкупно/Total**  |  **745 107** |  **462 100** |  **396 127** |  **65 972** |  **283 007** |
| 15-24 |  107 172 |  37 059 |  26 429 |  10 630 |  70 113 |
| 25-49 |  310 777 |  281 516 |  240 270 |  41 246 |  29 260 |
| 50-64 |  183 220 |  138 029 |  124 014 |  14 015 |  45 190 |
| 65 и повеќе години65 years and over |  143 939 |  5 495 |  5 414 | : |  138 444 |
| 15-29 |  165 032 |  87 427 |  64 896 |  22 531 |  77 605 |
| 15-64 |  601 168 |  456 604 |  390 714 |  65 891 |  144 563 |
| 15-89 |  745 107 |  462 100 |  396 127 |  65 972 |  283 007 |
| 15-74 |  698 419 |  461 661 |  395 688 |  65 972 |  236 758 |
| 20-64 |  548 444 |  452 051 |  387 839 |  64 212 |  96 393 |
|  **Жени/Women** |
| **Вкупно/Total**  |  **770 000** |  **329 547** |  **292 168** |  **37 379** |  **440 453** |
| 15-24 |  101 779 |  19 144 |  13 290 | 5 854 |  82 634 |
| 25-49 |  304 616 |  216 589 |  191 155 |  25 434 |  88 027 |
| 50-64 |  190 824 |  91 106 |  85 015 |  6 091 |  99 718 |
| 65 и повеќе години65 years and over |  172 782 |  2 708 |  2 708 | - |  170 073 |
| 15-29 |  156 866 |  56 653 |  43 310 |  13 343 |  100 213 |
| 15-64 |  597 219 |  326 839 |  289 460 |  37 379 |  270 379 |
| 15-89 |  770 000 |  329 547 |  292 168 |  37 379 |  440 453 |
| 15-74 |  707 153 |  329 192 |  291 813 |  37 379 |  377 961 |
| 20-64 |  547 343 |  324 999 |  288 623 |  36 376 |  222 344 |

Извор: Државен завод за статистика (<https://www.stat.gov.mk/pdf/2024/2.1.24.05_mk.pdf>)

Според резултатите добиени од анкетата за работна сила во 2023 година, Државниот завод за статистика, исто така, дава информации за населението на територијата на Република Северна Македонија, на возраст од и над 15 години и се карактеризира според економската активност и полот.

|  |
| --- |
| **Т-02: Население на возраст од 15 и повеќе години според економската активност и полот** |
|  | 2023 |
| лица | структура по пол  |
| **Активно население** |
| **Вкупно** | 791 647 | **100.0** |
| Мажи | 462 100 | 58,4 |
|  Жени | 329 547 | 41,6 |
| **Вработени** |
| **Вкупно** | 688 296 | **100.0** |
| Мажи | 396 127 | 57,6 |
|  Жени | 292 168 | 42,4 |
| **Невработени** |  |  |
| **Вкупно** | 103 351 | **100.0** |
| Мажи | 65 972 | 63,8 |
|  Жени | 37 379 | 36,2 |
| **Неактивно население** |
| **Вкупно** | 723 459 | **100.0** |
| Мажи | 283 007 | 39,1 |
|  Жени | 440 453 | 60,9 |

Извор: Државен завод за статистика (<https://www.stat.gov.mk/pdf/2024/2.1.24.05_mk.pdf>)

**Министерство за труд и социјална политика заедно со Агенцијата за вработување** со Оперативниот план за активните програми и мерки за вработување и услуги на пазарот на трудот за 2023 година се утврдуваат програмите, мерките и услугите за вработување кои ќе обезбедат креирање на нови работни места и зголемување на вработливоста на невработените лица, посебно на младите, долгорочно невработените и корисниците на права по основ на гарантирана минимална помош <https://av.gov.mk/operativen-plan.nspx>.

Правото за учество се определува врз основа на условите и критериумите дефинирани за секоја поодделна програма односно мерка и услуга за вработување, а како општо правило ќе се настојува да се постигне еднаква застапеност на мажи и жени, согласно Законот за еднакви можности на жените и мажите, како и учество на младите лица до 29 години од најмалку 40% секоја од програмите и мерките и услугите за вработување.

Со Оперативниот план за 2023 година посебен акцент се става на младите невработени лица до 29 години, долгорочно невработените како и на корисниците на гарантирана минимална помош.

Со мерката Програмата за самовработување е поддршка наменета за невработените лица за да започнат или да формализираат сопствен бизнис 1560 лица вработени во ново-основани правни субјекти, каде што како корисници се Невработени млади лица до 29 години; Невработени лица со попреченост; Невработени лица – мажи до 60 години и жени до 58 години; Жени-жртви на родово базирано насилство и жртви на семејно насилство; Невработени лица кои сакаат да го формализираат својот бизнис-мажи до 60 години и жени до 58 години; Невработени лица Роми-мажи до 60 години и жени до 58 години; Невработени лица повратници.

Со мерката Поддршка за самовработување (претприемништво) здружување на корисници во ДОО, 518 лица вработени во ново-основани правни субјекти, и (правен субјект од два содружника ). Како корисници се Невработени млади лица до 29 години; Невработени лица – мажи до 60 години и жени до 58 години; Жени-жртви на родово базирано насилство и жртви на семејно насилство; Невработени лица кои сакаат да го формализираат својот бизнис-мажи до 60 години и жени до 58 години; Невработени лица Роми-мажи до 60 години и жени до 58 години.

Исто така и со мерката Поддршка за вработување / Субвенционирање на вработување на невработени лица кои потешко се вклучуваат во пазарот на трудот, за 1725 невработени лица, предвидена освен другите корисници и жени-жртви на родово базирано насилство и жртви на семејно насилство како корисници на мерката, самохрани родители, жени припадници на ромската етничка заедница и на останатите етнички заедници.

***Агенција за поддршка на претприемништвото на Република Северна Македонија***

Со Програмата за поддршка на претприемништвото, конкурентноста и иновативноста на малите и средните претпријатија во 2023 година (објавена во Службен весник на РСМ бр. 29/23) предвидени беа 12 мерки и програмски активности кои имаат за цел промоција и поддршка на претприемништвото, самовработување на невработените лица, менторирање на малите и средните претпријатија, зголемување на конкурентноста на постојните претпријатија и генерирање на нови работни места. Со програмските активности се опфатени повеќе целни групи, како што се невработените лица, малите и средните претпријатија, потенцијалните претприемачи, старт ап фирми, студенти и ученици, локални консултанти, жени претприемачи и други. Родово разделена статистика е воведена во следните 9 програмски активности во 2023 година:

**1. Поддршка на Самовработувањето како дел од Оперативниот план за 2023 на МТСП**

Од вкупно 2042 бизнис планови изработени од страна на овластените советници за кандидатите во Програмата за самовработување, 1267 бизнис планови се изработени за мажи што претставува 62,05% на учество на мажите во оваа програмска активност, а 775 бизнис планови се изработени за жени, што претставува 37,95% учество на жените во оваа програмска активност. Од вкупно потрошени 28.547.160,00 денари, за бизнис планови за мажи потрошени се 17.712.660,00 денари, а за изработка на бизнис планови за жени 10.834.500,00 денари.

|  |
| --- |
| Самовработување 2023 |
|   | Изработени БП | Денари | % |
| Мажи | 1267 | 17.712.660,00 | 62,05 |
| Жени | 775 | 10.834.500,00 | 37,95 |
| Вкупно | 2042 | 28.547.160,00 | 100 |

**2.Ваучерски систем на советување**

Во рамките на ваучерскиот систем на советување располагаме со следните родово разделени статистики:

За МСП (мали и средни претпријатија):

Вкупно издадени 37 ваучери за 24 клиенти на износ од 867.240,00 денари од кои за жени управители издадени се 7 ваучери за 5 клиенти на износ од 162.360,00 денари или 18,72%.

Користени услуги од субвенционирано ваучерско советување од жени управители на фирми се следните: Архитектонски дејности; Друга преработка и конзервирање на овошје и зеленчук: Трговија на големо со останати канцелариски машини и опрема; Останати деловни помошни услужни дејности, не спомнати на друго место.

За потенцијални претприемачи (невработени лица):

Вкупно издадени 29 ваучери за 15 клиенти на износ од 287.539,00 денари од кои за жени се издадени 19 ваучери за 10 клиенти на износ од 190.339,00 денари или 66,19 %. Користени се услуги за изработка на бизнис план и помош во регистрација на компанија.

Вкупно во ваучерскиот систем на советување издадени се 66 ваучери за 39 клиенти на износ од 1.154.779,00 денари од кои за жени 26 ваучери за 15 клиенти на износ од 352.669,00 или 30,54 %.

**3.Стандардизирани менторски услуги**

Во рамките на програмската активност реализирана како дел од регионалниот проект „Воспоставување и промоција на менторските услуги за МСП во Западен Балкан – Фаза 2“, поддржан од Јапонската Агенција за Меѓународна Соработка – JICA и партнерите - Агенциите надлежни за поддршка на развојот на МСП од Србија, Црна Гора и Босна и Херцеговина, во 2023 година ги имаме следните родово разделени статистики:

Вкупниот број на активни ментори е 25 од кои 11 жени-ментори (44%) и 14 мажи-ментори (56%).

Во 2023 година вкупно беа менторирани 58 компании (МСП) од кои: 15 компании управувани (сопственици ) се жени (26% ) и 43 компании управувани (сопственици ) се мажи (74 %).

27 компании (SME) беа менторирани од страна на жени ментори ( 47% компании менторирани од жени-ментори) и 31 компании (SME) беа менторирани од страна на мажи ментори ( 53% компании менторирани од мажи-ментори).

-Вкупниот износ на исплата за извршени менторски услуги за 2023 година е 2.430.000,00 денари од кои: 1.053.000,00 денари се исплатени на жени-ментори (43%) 1.377.000,00 денари се исплатени на мажи-ментори (57%).

**4.Обуки за подготовка на бизнис план**

- Главната тема на обуките на АППРСМ за подготовка на бизнис план беше со наслов „Бизнис план на 21от век: Дигитални и зелени бизнис модели“, со цел младите луѓе (студентите и средношколците ) да се да се мотивираат да почнат сопствен бизнис, да се стекнат со претприемачки вештини како и да знаат самостојно да изработат бизнис план. На обуките им беа презентирани дигитални и бизнис модели на денешницата како и можностите за финансирање во нашата држава. Во 2023 година беа одржани 2 обуки во Скопје, Куманово, Тетово, Охрид, Штип.

На обуките земаа учество 160 ученици и студенти.



**5. Обуките за претприемачко образование**

- Главна цел на обуките на АППРСМ за претприемачко образование на млади лица беше да се мотивираат слушателите, да се запознаат со дигиталните алатки и дигиталните бизнис модели за да отворат сопствен бизнис преку примери од реалниот сектор во Македонија, да стекнат почетни претприемачки вештини и знаења како и да ја зголемат свеста за достапните Владини програми за финансирање и техничка поддршка во фазите на ран развој на бизнисот.

Беа одржани 2 работилници во Скопје и 1 работилница во Битола. На обуките земаа учество вкупно 85 ученици и студенти од планираните најмалку 60 слушатели, од кои

|  |  |
| --- | --- |
|   | ПОЛ |
|  | МАЖИ | ЖЕНИ |
| МАКЕДОНЦИ | 31 | 45 |
| АЛБАНЦИ | 1 | / |
| СРБИ | 4 | 2 |
| ТУРЦИ | 1 | 1 |
| ВКУПНО | 37 | 48 |
|  | 85 |

**6. Образовни обуки за наставници и професори кои го предаваат предметот претприемништво и бизнис**

Во 2023 година АППРСМ организираше на три еднодневни обуки (две во Скопје и една во Прилеп) за 138 наставници од кои 102 жени и професори од средните училишта и од факултетите кои го предаваат предметот претприемништво и бизнис, со цел зголемување на нивните капацитети за најновите претприемачки трендови за дигитално и зелено претприемништво, проширување на нивните знаења и здобивање со нови вештини поврзани со претприемачкото учење.

**7. Обуки за зголемување на конкурентноста на МСП**

Обуките со назив „Зголемување на конкурентноста на МСП“ имаа за цел да споделат со претставниците од малите и средните претпријатија алатки за намалување на потрошувачката на енергија т.е. намалување на цена на чинење на единица производ и едновремено заштита на животната средина и на таа основа да остварат конкурентна предност и да се наметнат пред конкурентите.

На обуките кои се одржаа во Скопје, Струмица, Прилеп и Тетово земаа учество 103 слушатели, консултанти, но и лица инволвирани во семејни бизниси. Според родовата припадност, 66,3% мажи и 33,6% жени, додека според етничката припадност 76% биле Македонци, 14% Албанци, 4% Турци, 4% Бошњаци и 2% Срби.

**8. Организирање на работилници за подигање на свеста за дигитализација кај МСП**

Во рамките на оваа програмска активност беа организирани четири работилници за МСП во Скопје, Охрид, Тетово и Штип за потребата од дигитализација на производствените процеси, со цел зголемување на продуктивноста и конкурентноста за настап на странски пазари. На обуките земаа учество 69 слушатели. Според родовата припадност 66% мажи и 40% жени, додека според етничката припадност 81% биле Македонци, 9% Албанци, 3% Роми, 3% Власи и 4% Срби.

**9. Обуки за женско претприемништво**

Главна цел на обуките на АППРСМ е да се обезбеди широка информираност на жените претприемачи за инструментите за финансиска поддршка на женско претприемништво, согласно Акцискиот план за имплементација на Стратегијата за развој на женското претприемништво во Република Македонија 2019-2023 година. Овие обуки се наменети за жените-потенцијални или сегашни претприемачки беше подигање на нивото на конкурентност кај веќе постоечки претпријатија раководени од страна на жени претприемачи, но и поттикнување на нови жени претприемачи. На обуките земаа учество 64 слушателки од Скопје и Битола; 29 % мажи, и 71% жени. Според родовата припадност 89% биле Македонки, 2% Албанки, 2% Влаинки, 3% Србинки, 2% Ромки и 2% останати.

***Министерство за економија*** принципот на еднакви можности на жените и мажите го инкорпорираше во Стратешкиот план за 2023 – 2025 година на Министерството за економија. Формирана е Работна група за родова еднаквост, како и Работна група за планирање и спроведување на родово одговорно буџетирање во рамките на Министерството за економија;

Министерството за економија има изготвено Стратегија за развој на женското претприемништво, со Акциски план кој се имплементира во периодот 2019 – 2023.

Рамноправност во поглед на учество на пазарот на трудот Министерството за економија обезбеди преку стимулативни критериуми во Мерката за субвенционирање микро, мали и средни претпријатија кои се во сопственост на жени над 50% и управувани од жени, односно они треба да вработуваат најмалку едно лице при што вработеното лице треба да биде сопственик (над 50%) и управител на претпријатието; Мерка за Субвенционирање на женско претприемништво за дигитализација на деловни процеси и Мерка за финансиска поддршка за женско претприемништво во туризмот.

Во програмата за развој на претприемништвото и конкурентноста на мали и средни претпријатија за 2023 година, постои родово разделена статистика како и број на пристигнати и одобрени апликации исто така и за Мерката за финансиска поддршка за женско претприемништво во туризмот од Програмата за развој на туризмот во РСМ за 2023 година.

|  |  |  |  |
| --- | --- | --- | --- |
| Програми/Мерки/  | Број на пристигнати апликации/  | Вкупно одобрени Апликации/  | Одобрени апликации -жени  |
| Програма за развој на претприемништвото и конкурентноста на мали и средни претпријатија за 2023 година/  | 183 | 129 | 43 |
| Мерка 1. | Финансиска поддршка за микро, мали и средни претпријатија/  | 118 | 79 | 22 |
| Мерка 2. | Субвенционирање трошоци на занаетчии/  | 40 | 31 | 13 |
| Мерка 3  | Субвенционирање на женско претприемништво за дигитализација на деловни процеси  | 6 | 1 | 1 |
| Финансиска поддршка за женско претприемништво во туризмот  | 11 | 8 | 8 |

Со Програмата за развој на претприемништвото и конкурентноста на мали и средни претпријатија за 2023 година кофинансирани се трошоци по разни основи на вкупно 129 апликанти од кои вкупно 43 претпријатија во сопственост и управувани од жени.

Во Јавниот повик за Мерка 1. Финансиска поддршка за микро, мали и средни претпријатија беше наведено дека ќе се применува стимулативен критериум за апликантите-претпријатија кои се во сопственост на жени над 50% и управувани од жени, односно они треба да вработуваат најмалку едно лице при што вработеното лице треба да биде сопственик (над 50%) и управител на претпријатието.

Со реализација на Мерка 1. Финансиска поддршка за микро, мали и средни претпријатија субвенционирани се 79 претпријатија. Од вкупниот број на субвенционирани апликанти, 22 (27.8%) се претпријатија во сопственост и управувани од жени.

Со реализација на Мерка 2. Субвенционирање на трошоци за занаетчии субвенционирани се 31 апликанти од кои 13 (41,94%) се претпријатија во сопственост и управувани од жени.

Со реализација на Мерка 3. Субвенционирање на женско претприемништво за дигитализација на деловни процеси субвенциониран е 1 апликант жена.

Со Програмата за развој на туризмот во РС Македонија за 2023 година, за мерката Финансиска поддршка за женско претприемништво во туризмот субвенционирани се 8 претпријатија во сопственост и управувани од жени.

Воведено е вклучување односно интегрирање на родовата компонента во стратешките планови, политики и буџети како и почитување на принципот на еднакви можности на жени и мажи, формирана е Работна група за родова еднаквост, како и Работна група за планирање и спроведување на родово одговорно буџетирање во рамките на Министерство за економија.

Во однос на финансиските средства за Мерката за финансиска поддршка за микро, мали и средни претпријатија обезбедени се средства во износ од 2 000 000 денари наменети за претпријатија во сопственост или управувани од жени. За мерката Субвенционирање на женско претприемништво за дигитализација на деловни процеси се обезбедени 2 000 000 денари наменети за претпријатија во сопственост и управувани од жени. За Мерката за финансиска поддршка за женско претприемништво во туризмот се обезбедени средства во износ од 1 500 000 денари наменети за претпријатија во сопственост или управувани од жени.

* ***Земјоделството и жените во рурални средини***

***Министерство за земјоделство, шумарство и водостопанство***

Во оваа област родовата еднаквост главно се фокусира на поддршка на производствените инвестиции (вклучувајќи опрема и машини) и вклучување на жените во процесот на креирање политики.

Во рамките на Буџетскиот циркулар за 2023 година предложени се **5 родово буџетски иницијативи кои се однесуваат на:**

* Еднаквост на жените во процесите на одлучување. Целта на оваа иницијатива е поголема инволвираност на женскиот род во донесување на одлуки, во креирање на политиките на институцијата, посетување на обуки за водење и креирање на политики. Поставување на жени на раководни функции, нивно унапредување. Нивно наградување за успешно извршени работни обврски, за поттикнување на поголема ангажираност во иднина и самоиницијативност. Овој предлог е даден со цел да се подобри ефикасноста на извршувањето на задачите и целите на работното место.
* Во Законот за консолидација на земјоделско земјиште ( Сл. Весник бр.187/13,61/16 и 83/18), член 26 став 7 се укажува дека: По усвојување на предлог планот, Комисијата обезбедува изјави за согласност со планот за распределба од брачните другари на учесниците во постапката. Истиот пример треба да се следи при изготвување на законски решенија во кои со пропишани постапки доаѓа до промена на сопственоста на носителите на сопственост.
* Во Програмата за финансиска поддршка на руралниот развој за 2023 година предвидена е мерка 115 "Поддршка за активен женски член во земјоделското домаќинство". Оваа мерка е исклучиво наменета за жени земјоделци со максимален износ на поддршка со износ од 1.000.000 денари по корисник, а истата е во согласност со член 92 од Законот за земјоделство и рурален развој и член 2-а од Правилникот за поблиските критериуми за избор на корисници по мерките за рурален развој. Со мерката 113 "Поддршка за поттикнување на земјоделско производство" мерката 121 "Инвестиции за модернизација на земјоделски стопанства" и мерката 131 "Економско здружување на земјоделски стопанства за заедничко вршење на земјоделска дејност" но само за инвестиции за набавка на земјоделска механизација, жените земјоделци имаат можност да добијат повеќе бодови при рангирање на барателите за финансиска поддршка доколку бараниот вкупен износ по мерка е поголем од оној износ што е планиран во Програмата за финансиска поддршка на руралниот развој

Индикатор за мерење е: Број на млади жени земјоделци во следниов распоред

|  |  |  |  |  |  |  |
| --- | --- | --- | --- | --- | --- | --- |
| **Година** | 2021 | 2022 | 2023 | 2024 | 2025 | 2026 |
| **Вредност на индикатор** | 400 | 500 | 600 | 700 | 700 | 800 |
| **Предлог Буџет за реализација на предлогот** | 150.000.000 | 175.000.000 | 200.000.000 | 225.000.000 | 225.000.000 | 250.000.000 |

* **Четврта родова иницијатива** е: Унапредување на жените и младите лица (18-40 години) во ИПАРД Програма 2021-2017 во аплицирањето за користење на средства од мерките на ИПАРД Програмата 2021-2017 во фаза на подготовка. Оваа Програма е родово сензитивна со тоа што во критериумите за доделување на средства од мерките, жените и младите лица се бодуваат со дополнителен број на бодови.

|  |  |
| --- | --- |
| **Индикатор** | % на учество на жените и младите лица во вкупниот број на апликации и % на учество на жените и младите лица во вкупниот број на склучени договори |
| **Година** | 2022 | 2023 | 2024 | 2025 | 2026 |
| **Вредност на индикатор** | 300> ИПАРД 2014-2020 | 500> ИПАРД 2014-2020 | 700> ИПАРД 2021-2027 | 1000> ИПАРД 2021-2027 | 1300> ИПАРД 2021-2027 |
| **Предлог Буџет за реализација на предлогот** | Предлог буџетот на ИПАРД Програмата 2021-2027  |

|  |  |  |  |
| --- | --- | --- | --- |
|  |  | Барања | Вкупно ИПАРД трошоци во денари |
|  |  | поднесени | одобрени | исплатени | поднесени | одобрени | исплатени |
|  | Млади фармери | 950 | 587 | 522 | 9,607,045 | 3,594,680 | 2,444,731 |
| Жени фармери | 889 | 481 | 414 | 26,729,756 | 8,156,932 | 3,080,072 |

* **Петта родово буџетска иницијатива** е Пристап на жената фармер до напредни технологии за наводнување. Мерка: Поврат на 80% на инвестицијата за инсталирање на приклучок за електрична енергија за напојување на системот за наводнување со електрична енергија за работа на пумпите за наводнување од бушотини. Напредните технологии кои се користат при наводнувањето на земјоделските култури можат да им помогнат многу на жените фармери, посебно кај малите системи за наводнување со ограничени водни ресурси. Имено, со користење на напредни технологии и техники во наводнувањето можат да се постигнат повеќе ефекти, како зголемено производство и приноси, остварување на додадена вредност, управување со ризикот, користење на помалку енергија, време и природни ресурси. Овие производствени и квалитативни подобрувања ќе овозможат максимизирање на профитот имајќи ги во предвид ограниченото време, труд, земја и капитал, посебно кај жената фармер.
* **Мерката 115-Поддршка за активен женски член во земјоделското домаќинство** е објавена и во Програмата за финансиска поддршка на руралниот развој за 2023 година[[3]](#footnote-3) "Поддршка за активен женски член во земјоделското домаќинство". Оваа мерка е исклучиво наменета за жени земјоделци со максимален износ на поддршка со износ од 360.000 денари по корисник.

Во однос на бодувањето на корисникот за поддршка за активен женски член во земјоделското домаќинство треба да добие најмалку 60 бодови. Мерката 115 е објавена и во Програмата за финансиска поддршка на руралниот развој за 2023 година, но не е објавен јавен повик.

На предлог на Министерството за земјоделство, шумарство и водостопанство Владата во 2023 година ја донесе Програма за поддршка за социјална сигурност на жените кои вршат земјоделска („Службен весник на РСМ“ бр.31/23).

Со оваа програма се реализира мерка за финансиска поддршка на жените кои вршат земјоделска дејност и имаат статус на осигуреник-индивидуален земјоделец, со неповратни средства, ќе биде овозможено користење на надоместок за мајчинство за време на спреченост на вршење на земјоделската дејност поради раѓање, кој намодесток не е опфатен со прописите од областа на работните односи за платено породилно отсуство. Средствата за реализација на оваа програма во вкупен износ од 4.000.000,00 денари се обезбедени од Буџетот на Република Северна Македонија за 2023 година, раздел 140.04, програма 2, потпрограма 23, ставка 464 - разни трансфери кои од страна на Агенцијата за финансиска поддршка на земјоделството и руралниот развој (АФПЗРР) ќе се користат за финансиска поддршка во износ од 81.000,00 денари за деветмесечен надоместок за мајчинство на жените кои имаат статус на осигуреник - индивидуален земјоделец стекнат согласно Законот за пензиското и инвалидското осигурување. Финансиската поддршка се доделува на жена за родено дете во периодот од 01.12.2022 година до 01.12.2023 година. Врз основа на податоци на МЗШВ, АФПЗРР и годишните извештаи на ФЗОРСМ е очекувано дека бројот на корисници на паричниот надоместок поради мајчинство би изнесувал најмногу 51 на годишно ниво.

Податоците кои ги добиваме покажуваат дека учеството на жените во задругите се зголемува од 93 членки во 2018 година на 124 членки во 2022 година, односно 140 во првата половина на 2023 година што покажува дека интересот е голем. Но, трендот на зголемување е во првата половина од 2023 година кога од 8 жени управителки на земјоделски задруги се зголемува на 10.

Табела: Прегледи на евидентирани земјоделски стопанства во Единствениот регистар на земјоделски стопанства во МЗШВ –носители, родова структура во 2021, 2022 и 2023 година

|  |  |  |
| --- | --- | --- |
| Број на машки носител на земјоделско стопанство | 99.836 | 77,4% |
| Број на женски носител на земјоделско стопанство | 29.153 | 22,6% |
| Вкупен број на земјоделски стопанства (пресек 31.12.2021) | 128.989 | 100,0% |

|  |  |  |
| --- | --- | --- |
| Број на машки носител на земјоделско стопанство |  97 228 | 77,0% |
| Број на женски носител на земјоделско стопанство | 28 979  | 23,0% |
| Вкупен број на земјоделски стопанства (пресек 31.12.2022) | 126 207  | 100,0% |

|  |  |  |
| --- | --- | --- |
| Број на машки носител на земјоделско стопанство | 99 503  | 76,8% |
| Број на женски носител на земјоделско стопанство | 30 091  | 23,2% |
| Вкупен број на земјоделски стопанства (пресек 14.11.2023) |  129 594 | 100,0 % |

**Агенција за поттикнување на развојот на земјоделството**, од Програмата- Совети, од вкупниот број на корисници на советодавни услуги 18% се жени (Обезбедени Советодавни услуги по специјалност на **873 ЗС** од кои: Советодавни услуги од растително производство на **625 ЗС** и Советодавни услуги од сточарско производство на **248 ЗС)**. Со оваа Мерка/Активност резултатите и целите на Програмата се исполнети.

* ***Заштитата на животната средина и борбата со климатски промени***

***Министерство за животна средина и просторно планирање*** ја вклучува родовата перспектива преку активности кои овозможуваат апликативен пристап за подеднакво учество и придобивки на жените и мажите.

Во Програмата за инвестирање во животната средина за 2023 година беше предвидено:

- поддршка на проекти кои промовираат вредности за унапредување на родовата еднаквост во областа на животната средина;

- водење на родово разделена статистика во рамки на активности и поддржани проекти од Програмата за инвестирање во животната средина;

- број на поднесени апликации и број на одобрени проекти кои ја поддржуваат родовата еднаквост во областа на животната средина;

- процент на средства кои се одобрени за реализација на проекти со кои се унапредува родовата еднаквост од вкупниот износ на одобрени средства во Програмата;

- вклучени критериуми за поддршка на родовата еднаквост во областа на животната средина

- број на активности со кои се охрабруваат граѓанските здруженија да аплицираат со проекти кои промовираат вредности за поддршка на родовата еднаквост.

Од вкупниот број на апликанти (97 корисници) на кои им се доделени средства за реализација на проекти во 2023 година, 42 апликации се доделени на машки пол со вкупна вредност од 12.700.000,00 денари , 55 апликации се доделени на женски пол со вкупна вредност од 9.300.000,00 денари.

* ***Политиката и носењето одлуки***

Во јавниот сектор на Република Северна Македонија активни се 1.371 институции, во кои работен однос имаат засновано 128.879 лица. Од нив 18.710 лица се вработени во Армијата на Република Северна Македонија, Агенцијата за разузнавање, Агенцијата за национална безбедност, Министерството за внатрешни работи и органот во негов состав - Бирото за јавна безбедност, како и во органот во состав на Министерството за финансии – Управата за финансиско разузнавање со статус на овластени службени лица за кои во Регистарот се водат податоци само за бројот на вработени, но не и за нивната структура. Од вкупно 110.169 вработени во јавниот сектор, жени се 62.585 односно 56,8%, додека мажи се 47.584, односно 43,2%. Просечната возраст на овие вработени изнесува 46,22 години, кај жените просекот е 45,5години, додека кај мажите 47,2 години. Имајќи ги во предвид податоците за распределба на мажите и жените по вид и дејност на институции може да се заклучи дека жените се најмногу застапени во Уставниот суд (78,26%), Советот на јавните обвинители (75%), Самостојните стручни органи (75%), Јавното обвинителство (71,88%) и јавните установи (69,09%). Додека најголема застапеност на мажите има во јавните претпријатија (81,94%), а тие процентуално учествуваат со над 50% и во општините (57,47%), органите во состав на министерствата (57,5%), во министерствата (52,08%), како и во самостојни органи на државна управа (52,26%). Генерално, жените се позастапени во речиси сите видови на институции. Сепак, треба да се има во предвид дека од вкупната бројка на вработени во јавен сектор која се анализира по структура, изземени се Армијата на Република Северна Македонија, овластените службени лица во Министерството за внатрешни работи и органот во состав на министерството, Агенцијата за разузнавање, Агенцијата за национална безбедност и органот во состав на Министерството за финансии – Управа за финансиска полиција во кои мажите се позастапени. Во однос на дејностите, жените се најзастапени во областа труд и социјала (83,46%), особено јавните установи за социјална и детска заштита. Исто така значително е процентуалното учество на жените и во уште два крупни сектори - здравство (72,86%) и образование (67,09%). Мажите од друга страна се најзастапени во дејноста животна средина (87,80%), а доминантно се застапени и во дејностите транспорт (84,62%) и комунални работи (83,32%).

|  |  |  |  |  |  |
| --- | --- | --- | --- | --- | --- |
| **ВИД НА ИНСТИТУЦИЈА** | **Жени** | **Жени %** | **Мажи** | **Мажи %** | **Вкупно** |
| ВЛАДА НА РСМ | 170 | 62,73% | 101 | 37,27% | 271 |
| ЈАВНИ ПРЕТПРИЈАТИЈА | 3050 | 18,06% | 13837 | 81,94% | 16887 |
| ЈАВНИ УСТАНОВИ | 47170 | 69,09% | 21102 | 30,91% | 68272 |
| ЈАВНО ОБВИНИТЕЛСТВО | 271 | 71,88% | 106 | 28,12% | 377 |
| МИНИСТЕРСТВА | 2273 | 47,92% | 2470 | 52,08% | 4743 |
| НАРОДЕН ПРАВОБРАНИТЕЛ | 55 | 62,50% | 33 | 37,50% | 88 |
| НАРОДНА БАНКА | 251 | 55,04% | 205 | 44,96% | 456 |
| ОПШТИНИ | 2532 | 42,53% | 3421 | 57,47% | 5953 |
| ОРГАНИ ВО СОСТАВ НА МИНИСТЕРСТВО | 1790 | 42,50% | 2422 | 57,50% | 4212 |
| ПРАВНИ ЛИЦА СО ЈАВНИ ОВЛАСТУВАЊА | 841 | 60,24% | 555 | 39,76% | 1396 |
| ПРЕТСЕДАТЕЛ НА РСМ | 35 | 59,32% | 24 | 40,68% | 59 |
| РЕГУЛАТОРНИ ТЕЛА | 222 | 52,98% | 197 | 47,02% | 419 |
| САМОСТОЈНИ ДРЖАВНИ ОРГАНИ | 503 | 63,67% | 287 | 36,33% | 790 |
| САМОСТОЈНИ ОРГАНИ НА ДРЖАВНА УПРАВА | 1562 | 47,74% | 1710 | 52,26% | 3272 |
| САМОСТОЈНИ СТРУЧНИ ОРГАНИ | 3 | 75,00% | 1 | 25,00% | 4 |
| СЕКРЕТАРИЈАТИ ВО ВЛАДА НА РСМ | 78 | 65,00% | 42 | 35,00% | 120 |
| СЛУЖБА НА ВЛАДА НА РСМ | 186 | 54,55% | 155 | 45,45% | 341 |
| СОБРАНИЕ НА РСМ | 170 | 53,67% | 97 | 36,33% | 267 |
| СОВЕТ НА ЈАВНИ ОБВИНИТЕЛИ | 6 | 75,00% | 2 | 25,00% | 8 |
| СУДОВИ | 1360 | 63,05% | 797 | 36,95% | 2157 |
| СУДСКИ СОВЕТ | 21 | 67,74% | 10 | 32,26% | 31 |
| УСТАВЕН СУД | 36 | 78,26% | 10 | 21,74% | 46 |
| **ВКУПНО** | **62585** | **56,81%** | **47584** | **43,19%** | **110169** |

*\*ПОЛОВА СТРУКТУРА НА ВРАБОТЕНИ ВО РАЗЛИЧНИТЕ ВИДОВИ ИНСТИТУЦИИ ОД ЈАВЕН СЕКТОР*

Просечната возраст на вработените во јавниот сектор во Република Северна Македонија изнесува 46,22 години.

|  |  |  |  |  |  |
| --- | --- | --- | --- | --- | --- |
| **ВИД НА ИНСТИТУЦИЈА по дејност** | **Жени** | **Жени %** | **Мажи** | **Мажи %** | **Вкупно** |
| ДРУГА ДЕЈНОСТ ОД ЈАВЕН ИНТЕРЕС | 67 | 27,24% | 179 | 72,76% | 246 |
| ДРУГИ ТЕЛЕКОМУНИКАЦИСКИ ДЕЈНОСТИ | 10 | 40,00% | 15 | 60,00% | 25 |
| ЖИВОТНА СРЕДИНА | 15 | 12,20% | 108 | 87,80% | 123 |
| ЗАКОНОДАВНА ВЛАСТ | 170 | 63,67% | 97 | 36,33% | 267 |
| ЗДРАВСТВО | 14475 | 72,86% | 5392 | 27,14% | 19867 |
| ЗЕМЈОДЕЛИЕ, ШУМАРСТВО | 401 | 17,77% | 1855 | 82,23% | 2256 |
| ИНФОРМАТИЧКО ОПШТЕСТВО | 32 | 19,16% | 135 | 80,84% | 167 |
| ИНФОРМИРАЊЕ | 348 | 48,40% | 371 | 51,60% | 719 |
| КОМУНАЛНИ РАБОТИ | 1645 | 16,68% | 8218 | 83,32% | 9863 |
| КУЛТУРА | 1662 | 50,29% | 1643 | 49,71% | 3305 |
| ЛОКАЛНА ВЛАСТ | 2532 | 42,53% | 3421 | 57,47% | 5953 |
| ОБРАЗОВАНИЕ | 25223 | 67,09% | 12375 | 32,91% | 37598 |
| ПРАВДА | 229 | 20,71% | 877 | 79,29% | 1106 |
| ПРАВОСУДСТВО | 1658 | 64,44% | 915 | 35,56% | 2573 |
| ПРЕТСЕДАТЕЛ | 35 | 59,32% | 24 | 40,68% | 59 |
| ТРАНСПОРТ | 560 | 15,38% | 3080 | 84,62% | 3640 |
| ТРУД И СОЦИЈАЛА | 6450 | 83,46% | 1278 | 16,54% | 7728 |
| УПРАВА | 6774 | 47,86% | 7381 | 52,14% | 14155 |
| УСТАВЕН СУД | 36 | 78,26% | 10 | 21,74% | 46 |
| ФИНАНСИИ | 263 | 55,60% | 210 | 44,40% | 473 |
| **ВКУПНО** | **62585** | **56,81%** | **47584** | **43,19%** | **110169** |

*\*ПОЛОВА СТРУКТУРА НА ВРАБОТЕНИ ВО РАЗЛИЧНИТЕ ДЕЈНОСТИ ОД ЈАВЕН СЕКТОР*

Согласно надлежностите на Агенцијата за администрација во однос на постапката за селекција и вработување на кандидати за 2023 година на Јавните огласи објавени од страна на Агенцијата вкупно аплицирале 12 885 кандидати, од нив 5466 припадници на машки пол, а 7419 кандидати од женскиот пол, додека 125 кандидати во своите апликации немаат избрано пол.

Во текот на 2023 година во однос на донесени одлуки извршен е избор на вкупно 1178 кандидати за вработување, со следната полова застапеност: 758 жени и 420 мажи. Во однос на одлучување по жалби и приговори на административните службеници, во период од 01. 01.2023 година до 31.12.2023 до агенцијата се поднесени вкупно 784 жалби и приговори, поделени се и по пол: од нив 398 од мажи и 386 од жени.

* ***Здравство***

**Институт за јавно здравје на Република Северна Македонија** во предлог план за програмски задачи според Националната годишна програма за јавно здравје во 2023 година, ИЈЗ НА РСМ преку Одделот за здравствена промоција и следење на болести, предвиде активности со цел за инкорпорирање на принципот за еднакви можности на жените и мажите.

Во текот на 2023 година продолжуваат да се спроведуваат програми кои овозможуваат рано дијагностицирање на незаразните болести како кај жените така и кај мажите како и да се публикуваат материјали кои содржат совети за здравјето на мажите и жените.

* ***Образование и наука***
* Еден од стратешките приоритети и цели на Министерството за образование и наука се и усогласувањето на стручното образование и обука со потребите на пазарот на трудот, како и модернизирањето на системот за стручно образование и обука.
* Програмата „Квалитетно и инклузивно средно образование (еднакви можности на момчињата и девојчињата)“. Целта на оваа програма е обезбедување квалитетно и инклузивно средно образование и унапредување на ученичкиот стандард.
* Образовниот систем се состои од предучилишно, основно (6-14 години), средно (15-17/18 години) и високо образование Основното образование е задолжително и бесплатно за сите ученици од6-14 години, трае девет години. Во учебна 2023/2024 година, запишани се вкупно 180141 ученици во 10957 паралелки, од кои 92916 се машки и 87225 женски. Бројот на ученици во последните три учебни години е прикажан во табелата:
* Споредбено со учебната 2022/2023 , бројот на ученици во 2023/2024 е намален.
* **Средното образование,** исто така е задолжително и бесплатно. Средното стручно образование може да биде со тригодишно и четиригодишно траење. Стручното оспособување во зависност од сложеноста на занимањето трае до две години. Бројот на запишани ученици во јавните средни училишта е прикажан во табелата:
* Во јавните Средни училишта вкупниот број на запишани ученици од прва до четврта година е 65733 ученици од кои 33230 се машки и 32503 женски. Само во прва година во учебната 2023/24 се запишани 17343 ученици (9001 машки и 8342 женски).
* За академската 2022/2023 година за стипендии за студенти девојчиња на студии за био-технички, техничко-технолошки, природно математички, ИТ и/или медицински науки (трета група на стипендии + ИТ) издвоени се 29.439.000 денари, додека за стипендии за студенти момчиња издвоени се 12.181.950 денари.
* Табеларен приказ за предвидени средства за доделени стипендии за високо образование

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Мажи | Жени | Вкупно |  |  |  |  |  |  |
|  |  |  |  | % жени во вкупниот број на добитници | месечна стипендија | вкупно за 9 месеци за жени | вкупно за 9 месеци за мажи | Вкупно средства, мажи и жени за 9 месеци | % учество на стипендии доделени на жени во вкупниот број на средства |
| ИТ државни | 25 | 12 | 37 | 32.4 | 6050 | 653400 | 1361250 | 2014650 | 32% |
| ИТ приватни | 3 | 2 | 5 | 40 | 6050 | 108900 | 163350 | 272250 | 40% |
| Трета државни | 155 | 354 | 509 | 69.5 | 6050 | 19275300 | 8439750 | 27715050 | 70% |
| Трета приватни | 8 | 12 | 20 | 60 | 6050 | 653400 | 435600 | 1089000 | 60% |
| Математика | 3 | 12 | 15 | 80 | 18000 | 1944000 | 486000 | 2430000 | 80% |
| Физика | 3 | 7 | 10 | 70 | 18000 | 1134000 | 486000 | 1620000 | 70% |
| Хемија | 5 | 35 | 40 | 87.5 | 18000 | 5670000 | 810000 | 6480000 | 88% |
|  |  |  |  |  |  | 29.439000 | 12.181950 | 41.620950 | 70.73121 |

* За академската 2023/2024 година за стипендии за студенти девојчиња на студии за био-технички, техничко-технолошки, природно математички, ИТ и/или медицински науки (трета група на стипендии + ИТ) издвоени се 31.887.900 денари, додека за стипендии за студенти момчиња издвоени се 12.897.000 денари.
* Табеларен приказ за предвидени средства за доделени стипендии за високо образование

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Мажи | Жени | Вкупно |  |  |  |  |  |  |
|  |  |  |  | % женски во вкупниот број на добитници | месечна стипендија | вкупно за 9 месеци за жени | вкупно за 9 месеци за мажи | Вкупно средства, мажи и жени за 9 месеци | % учество на стипендии доделени на жени во вкупниот број на средства |
| ИТ државни | 21 | 19 | 40 | 47.5% | 6050 | 1.034.550 | 1.143.450 | 2.178.000 | 47.5% |
| ИТ приватни | 23 | 23 | 46 | 50% | 6050 | 1.252.350 | 1.252.350 | 2.504.700 | 50% |
| Трета државни | 129 | 367 | 496 | 73.99% | 6050 | 19.983.150 | 7.024.050 | 27.007.200 | 73.99% |
| Трета приватни | 7 | 13 | 20 | 65% | 6050 | 707.850 | 381.150 | 1.089.000 | 65% |
| Математика | 10 | 26 | 36 | 72.22% | 18000 | 4.212.000 | 1.620.000 | 5.832.000 | 72.22% |
| Физика | 1 | 3 | 4 | 75% | 18000 | 486.000 | 162.000 | 648.000 | 75% |
| Хемија | 8 | 26 | 34 | 76% | 18000 | 4.212.000 | 1.296.000 | 5.508.000 | 76% |
|  |  |  |  |  |  | 31.887.900 | 12.897.000 |  |  |

* Согласно податоците добиени од Сектор за високо образование државните универзитети во Република Северна Македонија, ситуацијата со вработените, на истите, е следната:
* На Универзитетот за информатички науки и технологии „Св. Апостол Павле“ во Охрид, вработени се вкупно 35 лица, од кои 20 жена и 15 мажи.
* Вкупен број на вработени на Универзитетот „Мајка Тереза“ во Скопје е 170  лица, од кои 78 жени и 92 мажи.
* Вкупниот број на вработени на Универзитетот во Тетово е 666 лица, жени 238, мажи 428.
* Вкупен број на вработени на Универзитет „Гоце Делчев“ во Штип изнесува 523, жени 317, а мажи 206.
* Вкупно вработен кадар на Универзитетот „Св. Климент Охридски“ во Битола е 455, жени 266, a мажи 189 .
* Вкупно вработен кадар на Универзитетот „Св. Кирил и Методиј“ во Скопје, 2875, жени 1702, мажи 1173.
* Вкупен број на вработени на сите шест Универзитет во 2022/2023 се 4724 од кои 2621 жени и 2103 мажи.

Од страна на Биро за Образование и наука изработени се нови наставни програми кои се базираат на принципите на родова сензитивност/ рамноправност, инклузивност, интеркултурност по наставните предмети од 6 и 7 одделение согласно наставниот план за основно образование од Концепцијата за основно образование од 2021 година која промовира родова еднаквост, инклузивност и мултикултурност; одобрени 38 нови наставни програми.

Обучени се наставници за новите наставни програми; анализирани се учебници, стручна литература и детски списанија за предучилишно, основно и средно образование и од аспект на родова сензитивност, дадени 12 стручни мислења; одобрени материјали за учење и прирачници за 3, 5 и 6 одделение, притоа имплементирани се мерките насочени кон подигање на свеста за родова сензитивност/ рамноправност, инклузивност, интеркултурност, 20 материјали за учење и прирачници; обучени наставници од акредитираната програма за обука на тема „Родова еднаквост и родова сензитивност во училиште“ за наставниците од основните училишта, обучени 13 наставници; сензибилизирана популација на наставници и родители за ССО, 1052 сензибилизирани наставници. Во соработка со ХЕРА се реализираа три средби со наставници и родители од основни училишта од три општини: Кавадарци, Центар-Скопје, и Гостивар за презентирање на програмата за слободен изборен предмет ССО.

Бирото за развој на образованието и во 2023 година продолжува со иницијативата за балансирано вработување на помалку застапениот пол односно во новите вработувања и унапредувања во Бирото да се има во предвид имплементацијата на критериумите за еднакви можности на жените и мажите согласно ЗЕМЖМ.

***Министерство за одбрана*,** ја вклучува родовата перспектива во сите сегменти од работните процеси и стратешки и планирачки документи.Министерството за одбрана континуирано спроведува активности за популаризација на воената професија за привлекување на квалитетен кадар за пополна на Армијата, одржува јавни кампањи, јавни дебати, семинари/работилници, изготвување видео/аудио/печатени материјали, еднакво учество на обуките и за мажи и за жени во одбраната.

Функционирање на веќе воспоставените механизми и зајакнување на вештините и компетенциите на персоналот, МО има поставено Офицер за родова еднаквост во Кабинетот на Началникот на Генералштабот на Армијата (2019 година);

*Во 2023 година министерството продолжи со мониторирање и известување за имплементацијата на Вториот Национален акциски план (НАП) на Република Северна Македонија за имплементација на Резолуција 1325, Жени, Мир и Безбедност (2020-2025).*

*Исто така во 2023 година продолжува да функционираат интерните механизми за заштита од вознемирување на работното место во Министерството и Армијата, преку* Овластено лице и заменик овластено лице за заштита од вознемирување и триесет и шест (36) родови претставници за совет и поддршка при вознемирување на работно место во Министерството и Армијата, како и на веб страницата на Министерството преку посебен пот прозорец „Стоп вознемирување “.

 Во текот на 2023 година се изработи on line курс за родова еднаквост од страна на родовите обучувачи во рамки на регионален проект, кој е во финална фаза.

Министерството за одбрана го применува принципот на еднакви можности и води преглед на родово разделени податоци во делот на стручното оспособување и усовршување и тоа:

- Обуки во земјата (специјализирани обуки ) организирани од Министерството за одбрана – Центар за обука “Д-р Џозеф Крузел„ за различни целни групи: административни службеници во Министерството, воен и цивилен персонал од Армијата. Во 2023 година од вкупно 427 учесници, 254 односно 58,49 % од учесниците се мажи, а 173 односно 41,51 % се жени.

-Стручно оспособување и усовршување во странство (курсеви, семинари, обуки) на кое се упатува персонал од различни категории: административни службеници од Министерството и активен воен персонал од Армијата. Во 2023 година за стручно оспособување и школувања во странство се упатени вкупно 248 лица од Министерството и Армијата, од кои 209 односно 84% се мажи, а 39 односно 16% се жени.

 Во континуитет продолжува трендот на зголемено учество на жени во областа на одбраната, особено на позиции на донесување одлуки, застапеноста на жените во Армијата, која изнесува 11,23%, споредбено со 2022 година кога процентот изнесуваше 10,80% од нив: офицери – 18,85 % жени и 81,15 % мажи подофицери – 12.01 % жени и 87,99 % мажи; професионални војници – 6.35 % жени и 93,65 % мажи; цивилни лица - 29,78 % жени и 70,22 % мажи.

Воедно, на конкурсите за запишување питомци/питомки на Воената академија, во огласите за прием на професионални војници и цивилни лица на служба во Армијата, има посебен параграф со кој девојките и жените се охрабруваат да се пријавуваат.

Во учебната 2023/2024 се бележи задржување на високиот процент на запишани питомки, кој изнесува 40 % додека на курсот за стручно оспособување и усовршување на офицери за потребите на Армијата жените се застапени со 37 %.

Во 2023 година две жени се упатени на Школа за национална одбрана, а една жена на Командна штабна академија.

Во Постојаната делегација на Република Северна Македонија на НАТО во Брисел, Кралство Белгија се упатени на работа две жени. Исто така, една жена е упатена во Постојаната мисија при ОБСЕ во Виена, Австрија.

Министерството располага со 28 НАТО сертифицирани родови обучувачи (19 жени и 9 мажи) кои се вклучени во зајакнување на родовата свест на персоналот.

***Министерство за внатрешни работи –*** во насока на промовирање и унапредување на еднакви можности континуирано работи на вклучување на родовата перспектива во стратешките документи и правни акти и подигнување на родовата свест на вработените како и родово разделени статистики.

Во овој контекст во министерството во 2023 година, процентуално родовата застапеност изнесува 78.98% мажи и 21.02% жени, од кои: униформирани: мажи 52.07%, жени 7.95%; не униформирани ПС: мажи 18.06%, жени 4.91%; овластени: мажи 7.77%, жени 7.56%; останати: мажи 1.13%, жени 0.59%.

Во насока на подигање на свеста на вработените за родовата еднаквост во 2023 година од вкупно 72 учесници на обуки за стручни усовршувања поврзани со теми за родова еднаквост 42 се жени и 30 се мажи.

Во наставната програма за основна обука за полицаец, континуирано се инкорпорираат теми кои имаат за цел зголемување на стручноста во постапувањето од родово сензитивен аспект. За таа цел во наставната програма за основна обука за полицаец за 2023 година реализирани се задачи за учење „Родова еднаквост со 6 часа и Преземање на мерки и активности во врска со семејно насилство" (обезбедување на родово сензитивни услуги за поддршка на лица кои претрпеле семејно насилство) со 14 часа;

Во јуни 2023 година на Генералното Собрание на СЕПКА (Асоцијацијата на шефови на полициски служби на Југоисточна Европа) предложена и прифатена е иницијатива за формирање на мрежа на жени полициски службеници на МВР на РСМ по примерот на Република Српска и нивно менторството во рамки на СЕПКА,

Во 2023 година потпишана е Декларацијата за соработка и подобрување на положбата на жените и мрежите на жените во полицијата од регионот и објавени се четири анализи и еден документ за јавни политики за положбата на жените и мрежите на жените во полицијата од регионот.

Во 2023 година објавен е Повик за интерес за работа на полициските службеници во САЕ-Тигар и Единицата за брзо распоредување на кој се пријавени полициски службеници и од женски пол. Со оваа активност се потврдува континуирано имплементирање на родовиот концепт во Одделот за специјални полициски операции, преку примена на правни прописи за проверка на физичката подготвеност на полициските службеници во САЕ-Тигар и Единицата за брзо распоредувања кои се родово сензитивни.

***Министерството за надворешни работи*** ги почитува и имплементира сите обврски кои произлегуваат од стратешките документи за еднакви можности, законски и подзаконски акти, како и усвоени, потпишани и ратификувани меѓународни договори, декларации, конвенции и други документи од областа.

Во однос на учество на мажите и жените во дипломатијата на сите нивоа има намалување на бројот на вработени жени и жени амбасадорки а зголемување на жени генерални конзулски.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Год.** | **Вработени**  | **Мажи**  | **Жени**  | **Амбасад** | **Мажи**  | **Жени**  | **Ген.Конзули**  | **Мажи**  | **Жени**  |
| **2022** | 440 | 241 | 198 | 39 | 30 | 9 | 8 | 7 | 1 |
| **2023** | 420 | 229 | 191 | 34 | 25 | 4 | 5 | 3 | 2 |

Во рамки на претседавањето со ОБСЕ беше одржана меѓународната конференција за промоција на родовата еднаквост со наслов “Жените во надворешна политика”. Оваа конференцијата се организира во континуитет од три години.

Значаен е напредокот во бројот на жени кои учествувале на обуки за дипломати, како и значаен напредок во упатувањата на жени дипломати во ДКП-та.

|  |  |
| --- | --- |
| **Година** | **2023** |
| **Дипломатско звање** | **Мажи** | **Жени** | **Вкупно** |
| Амбасадор | 27 | 9 | 36 |
| Со дипломатско звање амбасадор | 4 | / | 4 |
| Генерален Конзул | 3 | 2 | 5 |
| Ополномоштен министер | 3 | 4 | 7 |
| Министер советник | 9 | 8 | 17 |
| Советник | 22 | 11 | 33 |
| Прв секретар | 6 | 9 | 15 |
| Втор секретар | 8 | 7 | 15 |
| Трет секретар | 2 | 4 | 6 |
| Аташе | 7 | 3 | 10 |
| Конзуларно админ.рефер | 3 | 9 | 12 |
| **Вкупно** | **94** | **66** | **160** |

* ***Социјална заштита***

Во насока на острвување на дејноста на социјалната заштита и унапредување на положбата на ранливите категории на граѓани во 2023 година МТСП има реализирано јавен повик за обезбедување на средства за давање на социјални услуги од општините, градот Скопје и општините во градот Скопје како и јавен конкурс за доделување средства на здруженија и приватни даватели на социјални услуги, за давање на социјални услуги, со што се склучени 34 управни договори за социјални услуги.

Во 2023 година, Министерството склучи договори со лиценцирани даватели на услугата живеење со поддршка во Скопје, Велес, Неготино и Демир Капија, така што во системот на социјалната заштита функционираат 30 станбени единици за живеење со поддршка, во кои услугата живеење со поддршка се обезбедува од овластени даватели. Преку обезбедената поддршка од Делегацијата на ЕУ во Скопје за ЈУ Заводот за рехабилитација на деца и младинци - Скопје отпочна реконструкцијата на Центарот за социјални услуги, во кој ќе се даваат интегрирани социјални и рехабилитациски услуги за деца и лица со попреченост.

Во 2023 година продолжи реализацијата програма за рефундирање на средства платени како царински давачки, данок додадена вредности акциза за набавка на патнички автомобил за лица со тешка, потешка и најтешка телесна попреченост, лица со умерена, тешка и длабока интелектуална попреченост, за потполно слепи лица со придружник и за потполно глуви лица, која има за цел да овозможи полесен пристап до автомобил на корисниците, а со тоа и нивна полесна мобилност и социјална вклученост во заедницата, преку обезбедени средства во висина од 3.000.000 денари.

Распоредувањето на приходите од игри на среќа и од забавни игри во 2023 година се направи согласно Програма за распоредување не приходите од игри на среќа и од забавни игри за 2023 година, за финансирање на програмските активности националните инвалидски организации, нивните здруженија и нивната асоцијација, на здруженија за борба против семејно насилство и за Црвениот крст на РСМ и Одлуката на Владата на РСМ, за распоредување на приходите од игри на среќа и од забавни игри во 2023 година.

Во 2023 година беа воспоставени вкупно 7 станбени единици за живеење со поддршка на лица со попреченост и тоа 4 во рамки на ЈУ Завод за рехабилитација на деца и младинци од Скопје и 3 станбени единици за живеење со поддршка за лица со попреченост кај лиценциран даватели на социјални услуга. Досега согласно Националната стратегија за деинституционализација “Тимјаник“ 2017-2027, а во имплементација на Законот за социјална заштита, воспоставени се 58 станбени единици за живеење со поддршка деца и лица со попреченост, од кои 27 станбени единици се воспоставени во рамки на трансформираните социјални установи и тоа ЈУ Специјален Завод Демир Капија со 16 станбени единици, ЈУ Завод за рехабилитација на деца и младинци – Скопје со 4 станбени единици и ЈУ Завод за рехабилитација и здравствена заштита Бања Банско во Струмица со 7 станбени единици. Останатите 31 станбени единици со воспоставени и координирани од страна на 4 лиценцирани даватели на социјални услуги кои имаат склучени управен договор и се финансиски поддржани од МТСП, согласно донесената Одлука на цена за социјални услуги.

**ЈУ Завод за социјални дејности – Скопје -** согласно Програма за континуирана професионална едукација на стручните работници во установите за социјална заштита и кај други даватели на услуги изготвена од ЈУ ЗСД за 2023 година врши континуирано зајакнување на капацитетите на стручните работници во системот на социјална заштита за родовиот концепт и користи стручна документација со вграден родов концепт.

Во состав на ЈУ завод за социјални дејности Скопје работи Комисија за лиценцирање на стручни работници во системот на социјална заштита и кај други даватели на услуги, каде што се лиценцираат и даватели на услуги за специјализирани сервиси за родово базирано насилство.

Согласно изготвената Програма за континуирана професионална едукација, се испорачуваат обуки за давателите на услуги во социјална заштита меѓу кои и обуки за давателите на услуги во специјализираните сервиси за родово базирано насилство. Одржана е обука „Родова рамноправност во социјалната заштита“ со 57 учесници од кои 49 жени и 8 мажи

* ***Спорт***

Во насока на инкорпорирање на концептот на родова еднаквост, Агенција за млади и спорт предвидува основни мерки за остварување на принципот на еднакви можности на жените и мажите кои се содржани во нормативните акти од областа на спортот, конкретно во Законот за спортот и се обезбедени еднакви можности за доделување спортски стипендии на девојчињата и момчињата на возраст до 20 години. Дополнително како охрабрувачки мерки кои обезбедуваат посебно поттикнување или воведување на одредени поволности на спортистите со возрасна категорија до 20 години, во олимписки и параолимписки односно неолимписки и непараолимписки спортови во категоријата жени и мажи.

Исто така, спроведува програмски мерки кои обезбедуваат посебно поттикнување или воведување на одредени поволности на спортистите со возрасна категорија до 20 години, во олимписки и параолимписки односно неолимписки и непараолимписки спортови во категоријата жени и мажи.

Од вкупно 500 стипендии кои се доделуваат на годишно ниво, во 2023 година доделени се вкупно 195 стипендии за девојчиња во различни спортови.

Агенцијата за млади и спорт располага со база на податоци токму на предложениот програмски дел од воведувањето на Проектот „500 стипендии за млади талентирани спортисти“ до 20 години од 2008 година, заклучно со 2023 година.

Предложена е нова Програма по која ќе се реализира родовата еднаквост, а истата е дел од Програмата за распределба на средства од игри на среќа и забавните игри за 2023 година, за финансирање на националните спортски федерации и проекти на Агенцијата за млади и спорт за унапредување на спортот во Република Северна Македонија, а според описот во Т.6.-Партиципација за финансирање на проекти на националните спортски федерации за поддршка на жената во спортот, родова еднаквост во сите сфери на функционирање на спортот, обезбедени се 4.000.000,00 денари.

* ***Комуникации и електронски систем за управување со учењето***

 **Агенција за цивилно воздухопловство** – има реализирано неколку проекти и активности од областа на родовата еднаквост, кои произлегуваат од стандардите и препораките на релевантните меѓународни воздухопловни организации од областа на Gender Equality in Aviation, како и од позитивните прописи и одредби од националната легислативата, националните акциски планови и од Стратегијата.

Во насока на подигнување на свеста за областа на родовата еднаквост помеѓу сите вработени во државната администрација подготвените Е-обуки за родова еднаквост и недискриминација од МСТП поставени се на електронската платформа за е-учење (ЛМС).

**Табела: Посетеност на е-обуки во 2023 година**

|  |  |  |  |
| --- | --- | --- | --- |
| **Година** | **Број на посетители**  | **Жени** | **Мажи**  |
| **2023** |  |  |  |
| Родова еднаквост - основен степен  | 2 | 0 | 2 |
| Родова еднаквост - напреден степен  | 2 | 0 | 2 |
| Еднаквост и недискриминација | 261 | 180 | 81 |
| **Вкупно**  | **265** | **180** | **85** |

Електронската платформа за е-учење (ЛМС) во 2023 година, во поголемиот дел од годината ја немаше поставено е-обуката за родова еднаквост поради несоодветниот формат на истата по направената надградба, па оттука е и малиот број на посетени и завршени обуки за родова еднаквост во 2023 година.

Обуката за еднаквост и недискриминација бележи поголема посетеност, односно бројот на посетители на истата во 2023 година изнесува 261 лице, од кои 180 се жени а 81 се мажи.

* ***Култура***

***Министерството за Култура*,** континуираноработи на поддршка на иинцијативи за промоција на научно-истражувачки проекти и проекти од областа на културата, историјата, историјата на уметноста, етнологијата итн. во промовирање на жените како активни учесници во овие случувања и како дел од светската историја.

Во 2023 година во програмата на годишниот конкурс за финансирање проекти нацрт- годишните програми на националните установи од областа на литературата и издавачката дејност поддржани се 24 установи со број на проекти од 200.079.387.000 денари.

Интердисциплинарни проекти со родова компонента од аспект на поттикнување на ангажирање на жената во културниот живот за 2023 година во различни уметнички дејности, кои обработуваат одредени актуелни социјални, политички и уметнички теми во општеството имаат за цел поттикнување и подобрување на учеството на жената во културниот живот, за таа цел Министерството за култура финансираше проекти и активности во општеството, особено на жените кои се припадници на маргинализирани етнички и социјални групи, како и потребата од слободно изразување во уметноста за теми кои го обработуваат општествениот статус на жената.

Унапредување на родовата рамноправност и поттикнување на учеството на лица со посебни потреби, на лица во социјален ризик и на маргинализирани групи или на групи со помалку можности се приоритети во Годишните конкурси.

Министерство за култура за 2023 година, од вкупно 86 проекти, жени носителки на проекти се 37 од кои физички лица 13 а правни субјекти 23, од нив 2 проекти имаат содржина која целосно или делумно третира теми од областа на родовите политики. Воведена е родова статистика согласно Стратегијата за родова еднаквост 2022-2027, со добивање на точен број на носители на проектите од годишните конкурси од добиените податоци од пријавите на носители на прифатените проекти за 2023 година од вкупно 1090 апликанти, како физички лица каде носители се жените се 116 и 164 мажи и правни субјекти чии носители беа жени се 303 пријави/ апликации и 507 пријави / апликации се мажи, или изразено на проценти е 38.44% од вкупниот број се жени.

Во конкурсните обрасци за финансирање на проекти од национален интерес за 2023 година е воведена графа со цел утврдување на родова статистика за број и процент на поддржани програми, заради обработка на доставените апликации, но и при обработка на други податоци кои се во надлежност на Министерство са култура.

* ***Пристапот до правда***

***Министерство за правда***, согласно своите законски надлежности во тек на 2023 година започна со планирање на основни (нормативни) мерки за остварување на принципот на еднакви можности, и тоа:

- подготовка на нов Кривичен законик со цел да се воспостави казнена политика која успешно ќе одговори на новите криминолошки појави, ќе се направи кодификација на сите кривични дела од посебните закони во новиот Кривичен законик, ќе се отстранат недостатоците во постојниот, ќе се инкриминираат нови дела, ќе се унапредат одредбите од постојните кривични дела (вклучително и делата од родово базирано насилство) и ќе се создаде можност за подобра индивидуализација на кривичните санкции.

- подготовка на нов Предлог на Закон за кривична постапка, во кој ќе се вградат сите релевантни меѓународни стандарди и праксата на ЕСЧП, ќе се усогласи со европското законодавство и ќе отстранат досегашните слабости на постојниот закон кои се појавија во практиката. Особено подобрување ќе има во одредбите кои се однесуваат на конфискацијата, жртвите на кривичните дела и посебните истражни мерки

Од вкупно предвидениот буџет на Министерството за правда за остварување на целите на програмата за бесплатна правна помош и промовирање на родовата сензитивност, кој поконкретно беше наменет за исплата на награда на адвокати за укажана правна помош во судски постапки и исплата на награда на здруженија за укажана претходна правна помош, кој за 2023 година изнесуваше 5.000.000,00 денари, од страна на Министерството за правда во буџетската 2023 година исплатени се средства во вкупен износ од 3.315.556,00 денари за оваа цел:

- Од 2626  подносители на барање за примарна правна помош, мажи биле 1521 и жени 1105;

- 233 биле подносители на барање за секундарна правна помош, од кои мажи 77 и жени 156;

- Примарна правна помош добиле 1521 мажи и 1105 жени и секундарна правна помош е одобрена на 77 мажи и на 156 жени.

* 1. **Родово базирано насилство**

Со цел превенција и заштита на жените од родово базирано насилство, надлежните институции пристапија кон градење на сеопфатни и интегрирани политики во рамките на своите надлежности.

Спроведен е првиот циклус на евалуација на имплементација на Истанбулската Конвенција од страна на ГРЕВИО (Група на експерти за мониторинг и следење на имплементација на Истанбулската Конвенција во рамките на Советот на Европа) .

Изработен и доставен до ГРЕВИО Извештај за имплементација на Истанбулската конвенција во месец април, во септември одржана теренска евалуација односно експертска мисија од ГРЕВИО во РСМ со кои беа организирани состаноци со сите релевантни институции и граѓански организации. Во мај 2023 година беше доставен конечен Извештај за имплементирање на Истанбулската конвенција со забелешки и препораки, на која препорака МТСП и РСМ коментираше согласно методологијата на известување за конвенцијата и во ноември 2023 година добиени се финални препораки.

Во јуни 2023 година Владата на Република Северна Македонија го донесе „Протоколот за меѓусебна соработка на надлежни субјекти за преземање мерки и превенција, спречување и заштита од насилство врз жени и семејно насилство“. Со цел имплементација на протоколот реализирани се две мултисекторски обуки, со учесници од Министерството за труд и социјална политика, Министерство за правда, Министерство за внатрешни работи, Академија на судии и јавни обвинители и Министерството за образование. Во оваа обука сертифицирани се 33 професионалци.

Дополнително со цел терцијална превенција изработена е Програма за психосоцијален третман за работа со сторители на семејно насилство и изработен е Стандард за работа со сторители на семејно насилство. Спроведена е обука и сертифицирани се 16 професионалци кои ќе работат во советувалиштата за психо -социјален третман на сторители на семејно насилство.

 За подигање на свеста за намалување на насилството, организирани се настани во локалната заедница за ранливите жени и девојки од трите општини (Гостивар, Струмица и Прилеп), кои имаа за цел да го презентираат системот на помош, поддршка и заштита на жените и девојките жртви на родово базирано насилство и семејно насилство на локално ниво и да се овозможи да се добијат информации за достапноста на услугите за жртвите. На овие настани активно учество имаа и претставници од институциите и граѓанскиот сектор кои даваат услуги за помош, поддршка и заштита на жените жртви на родово базирано насилство и семејно насилство во локалната заедница.

Спроведена е кампања на социјалните медиуми „ Има помош за живот без насилство“, каде објавите, видеа и статии допреа до 1,67 милион прегледи и ангажираа 57,000 индивидуални корисници, 330,000 прегледи на видеа на Facebook, допреа до 620,000 прегледи на Instagram. Тоа значи дека има 455,000 индивидуалци кои биле вклучени / реагирале и/или споделиле содржина од кампањата. Како продолжување на кампањата, во тек е изработка на постер, флаер и налепници со информации за пријавување на родово базирано насилство врз жени и семејно насилство, услугите кои се на располагање, а кои ќе бидат дистрибуирани во сите полициски станици, 30 центри за социјална работа, здравствени установи и матични доктори.

* 1. **Трговија со луѓе**

Министерство за труд и социјална политика, Секторот за еднакви можности, како координатор на Национален механизам за упатување на жртви на трговија со луѓе (НМУ) и во 2023 година, продолжи со соработка со Комисијата и координација со членовите на Подгрупата, Центрите за социјална работа (ЦСР), Државниот трудов инспекторат (ДИТ), Основното јавно обвинителство за гонење на организиран криминал и корупција за сузбивање на кривични дела поврзани со криумчарење мигранти и трговија со луѓе (ОЈО ГОКК) и МВР/НЕСКМТЛ, Центарот за лица жртви на трговија со луѓе и релевантни здруженијата на граѓани (ЗГ).

Оперативниот тим за координација, следење и управување со случаи на трговија со луѓе, формална идентификација на жртвите и нивен статус (Оперативен тим)[[4]](#footnote-4), 2 лица од Секторот се членови на овој тима заедно со претставници од ЈО за гонење на организиран криминал и корупција, МВР и Здружение за акција против насилство и трговија со луѓе; во текот на 2023 година продолжи со својата работа и одржа 5 координативни состаноци со цел разгледување на тековните претпоставени случаи на трговија со луѓе/деца и донесе (14 формални одлуки за статусот на жртвите).

За справување со трговијата со луѓе спроведени се обуки за градење на капацитетите за сите инволвирани актери на повеќе од 448 лица од кои 287 жени и 161 мажи.

Во текот на 2023 година од страна на Оперативниот Тим задолжен за формална идентификација на жртви и претпоставени жртви на трговија со луѓе, идентификуваше 7 жртви на трговија со луѓе, 5 од женски пол и две момчиња. Најголем број од идентификуваните лица се деца (6), на возраст од 9-17 години и едно возрасно женско лице на 51 годишна возраст (кое според вешто лице е лице со попреченост во развојот и на возраст од 8 години), сите државјани на РСМ. Од откриените и идентификувани случаи изминатата година доминантна форма е сексуалната експлоатација, при што откриени се 5 жртви на сексуална експлоатација (4 девојчиња и 1 возрасно лице со попреченост) и 2 момчиња. Воедно, во текот на годината идентификувани се 9 претпоставени жртви, (8ж и 1м) сите деца на возраст од 8 до 16 години, при што на една странска претпоставена жртва и е издадена дозвола за привремен престој.

* 1. **Родово одговорно буџетирање**

Родовото одговорно буџетирање преставува алатка која овозможува внесување на родовата перспектива при креирање и спроведување на политиките, програмите и буџетите се со цел да се земат во предвид различната положба и потреби на жените и мажите и различните предизвици со кои се соочуваат.

Во 2023 година во процесот на родово одговорно буџетирање вклучени се: Министерство за труд и социјална политика кое ги координира и е одговорно за прашањата поврзани со политиките за еднакви можности на жените и мажите и родовата еднаквост, Министерство за здравство, Министерство за земјоделство шумарство и водостопанство, Министерство за правда, Министерство за култура, Министерство за внатрешни работи, Министерство за информатичко општество и администрација, Агенција за млади и спорт, Министерство за надворешни работи, Министерство за економија, Министерство за образование и наука, Министерство за одбрана, Министерство за животна средина и просторно планирање, Агенција за поддршка на претприемништво на Република Северна Македонија.

Според Методологијата  за родово одговорно буџетирање, обврска на институциите  е програмата која е во процесот на родово одговорно буџетирање да се следи и известува за преземените активности и интервенции кои се во насока на намалување на родовата нееднаквост  во  период од три години. Министерството за труд и социјална политика го подготвува сублимиран Годишен извештај за родово буџетски иницијативи и истиот го доставува до Министерството за финансии кој го објавува дел од Граѓанскиот дневник достапен на линк: <http://budget.finance.gov.mk/rodova_senzitivnost.html>

**3. Медиуми**

Од исклучителна важност е прашањето за зголемување на свесноста за третманот на родовите прашања во медиумите.

Агенцијата за аудио и аудио визуелни медиумски услуги како регулаторното тело продолжува активно да придонесува кон подобрувањето на еднаквоста во општеството и тоа и преку учество во глобалните процеси и преку конкретни сопствени активности како што се: изработка, публикување и промовирање на годишни анализи за различни аспекти на родот во медиумите, за родовата структура на сопственоста, вработените и платите кај радиодифузерите, да организира дебати и работилници за родовите прашања, превод и дисеминирање до релевантните чинители на европските документи и препораки за начинот на усвојување на родово-чувствителниот пристап кон третманот на општествените прашања и вклучувањето на родот во главните токови. Сите активности и документи поставен се на посебната веб страница [www.rodotimediumite.mk](http://www.rodotimediumite.mk).

Во 2023 година подготвени се: Анализа на начинот на кој националните телевизии известуваат за родово засновано насилство; Анализи за половата структура на сопствениците и вработените во радијата и телевизиите; Истражувањето „Родот во медиумите 2022: Анализа на родовите прашања и на начинот на прикажување и претставување на жените и на мажите во забавните програми на радиодифузерите.

**4. Механизми на заштита**

* ***Народен правобранител***

Во 2023 година Годишниот извештај за степенот на обезбедувањето почитување, унапредување и заштитата на човековите слободи и права[[5]](#footnote-5) ги прикажува состојбите во годината во која Народниот правобранител одбележа четврт век од започнувањето со работа.

Во 2023 година, посебниот Оддел за спречување и заштита од дискриминација и соодветна и правична застапеност при Народниот правобранител се забележува значително намалување на бројот на претставки во оваа област (50), што е за 26 помалку во однос на 2022 година. Народниот правобранител, од статистиката по области на дискриминација утврди дека најголем број претставки се евидентирани во областа работа и работни односи (вкупно 25 претставки), пристап до добра и услуги (4 претставки), правосудство и управа (5 претставки), домување (1 претставка), образование, наука и спорт (4 претставки), јавно информирање и медиуми (7 претставки) и останатите (4 претставки) се заведени во други области. Податоците не се разделени по пол.

* ***Комисија за спречување и заштита од дискриминација (КЗСД)***

Комисијата за спречување и заштита од дискриминација (понатаму во текстот: КСЗД или Комисијата), согласно законската обврска го подготви Годишниот извештај за 2023 година во кој извештај ги презентира постигнувањата и реализираните активности.[[6]](#footnote-6)

Во текот на 2023 година КСЗД работеше на вкупно 599 предмети за заштита од дискриминација, од кои 523 отворени во 2023 година и 76 предмети пренесени од претходната 2022 година; 520 претставки за заштита од дискриминација поднесени до Комисијата од страна на граѓани, граѓанските организации и други правни лица, како и три постапки по службена должност.

Работата и работните односи е најчестата област на дискриминација утврдена и кај жените (10 од 18 случаи) и кај мажите (пет од девет случаи), а во однос на основите, дискриминација врз жените во најголем број случаи била утврдена врз основа на политичко уверување (шест случаи), пол (четири), лично својство и општествен статус (четири), возраст (три) и бременост (три), а кај мажите тоа се основите лично својство и општествен статус (три) и политичко уверување (два случаи).

Иако бројот на претставки е значително зголемен во однос на претходните години, тој вистински не ја одразува присутноста на дискриминацијата, што се потврди во истражувањето спроведено за Извештајот – Барометар [[7]](#footnote-7) за еднакви можности на КСЗД и Македонскиот центар за меѓународна соработка (МЦМС), кој покажа дека секој/а трет/а испитаник/чка изјавил/а дека бил/а жртва на дискриминација, а четири од десет испитаници биле сведоци на дискриминација.

**5. Развојот на родовата еднаквост на локално ниво**

Овој дел од извештајот е подготвен врз основа на доставените Извештаи од Единиците на локална самоуправа од 81 општини, од кои само 52 општини доставиле годишен извештај, и со тоа ја исполниле законската обврска во согласност со ЗЕМЖМ.

Во 2023 година 6 Единици на локалната самоуправа во насока на унапредување на родовата еднаквост во извештајот немаат специфицирано кои конкретни мерки ги имаат преземено додека 29 општини немаат доставено воопшто Извештај.

На локално ниво, во согласност со ЗЕМЖМ, формирани се комисии за еднакви можности на жените и мажите во општинските совети и назначени се координатор(к)и за еднакви можности на жените и мажите во општинската администрација (КЕМ) . Членовите на КЕМ во општините се избраните советници и составот се менува секои четири (4) години. Останува трендот на ниско ниво на реализација на одржани состаноци на годишно ниво на КЕМ.

Својствено за повеќето општини е тоа што надлежностите на координатор(к)ите и на заменик-координатор(к)ите за еднакви можности на жените и мажите, не се утврдени со актот за систематизација на работните места во единиците на локалната самоуправа.

Сеуште постои стереотипот во однос на позицијата (работно место) координатор(к)а која се перципира како „женски“ домен како на локално така и на централно ниво помеѓу интерната институционална соработка.

Повеќето општини изработуваат Годишна програма за работа, имаат Стратегии за родова еднаквост и акциски планови за спроведување на стратегиите, а најголем број на активностите ги спроведуваат во соработка со здруженијата на граѓани.

Напредок се забележува кај дел од буџетите на ЕЛС за 2023 година во кои се додава посебна ставка за еднакви можности.

МТСП преку Ресурсниот центар за креирање на родово одговорни политики и буџети континуирано работи на јакнењето на капацитетите на координатор(к)ите и заменик-координатор(к)ите за еднакви можности на жените и мажите на општините, со тоа што организира обуки за родова еднаквост, недискриминација или трговија со луѓе жртви

Во 2023 година 19 единици на локална самоуправа и тоа: Град Скопје, Центар, Карпош, Аеродром, Кисела Вода, Гази Баба, Ѓорче Петров , Старо Нагоричане, Маврово и Ростуше, Боговиње, Велес, Тетово, Струга, Гостивар, Гевгелија, Македонски брод, Струмица, Свети Николе и Кавадарци биле вклучени во програмата за родово одговорно буџетирање на UN Women.

**Добри примери од ЕЛС:**

**Општина Крива Паланка** и општинската администрација во соработка со координаторката за еднаквиможности и претседателот на интерсекторската работна група за родово одговорно стратешкопланирање и буџетирање реализираа 4 Родово одговорни буџетски форумски сесии.

На одржаните две форумски сесии учесниците беа запознаени и директно водени низ процесот на родова анализа и внесување на родовиот концепт во буџетските предлози и на транспарентен начин се спроведува родово одговорно годишно планирање и буџетирање согласно стратешките развојни приоритети на општината утврдени во Родово одговорната Стратегија за одржлив развој (2022-2027) на општината.

На овие форумски сесии присуствуваа 229 учесници од кои 145 жени и 84 мажи.

**Општина Липково** изготви предлог план за родова еднаквост за 2023 година, усвоен од Советот и беа распределени средства од 78.000,00 денари. Планот е составен од следните активности:

- Прибирање на родово разделени податоци во кој е изготвен еден документ со родово разделени податоци за вработени во позиции во училишта; во општина; во јавно претпријатие и како управители во фирми. Овие податоци се прибирани во соработка со здружението “Мрежа на жени во науката“ и ЦПР, Проектот “Низ женски леќи“.[[8]](#footnote-8)

- Зајакнување на свеста на жените за континуирана грижа и заштита на сопствено здравје со организирање на предавања (за рак на дојка, на матка и тироида). [[9]](#footnote-9)

 - Спроведување на обука со ученици од 8 и 9 одделение од основните училишта за зајакнување на капацитетите за препознавање и подигање на свеста на родовото базирано насилство.

**Општина Кавадарци** во текот на 2023 година реализираа три едукативни работилници во средните училишта, со фокус на женското претприемништво и беа организирани 3 обуки; како и регионална средба на тема ,,Како до подобар координиран пристап до правда за маргинализираните заедници”;

Спроведени анкетни прашалници во урбаните и руралните средини за детектирање на потребите и проблемите со кои се соочуваат мажите и жените.

Во текот на извештајниот период Општина Кавадарци ги има преземено следниве активности: -Изградба на шест апартмани именувани Интервентен Центар за жртви на семејно насилство и жртви на природни непогоди во социјален ризик; - Субвенции за оџачарски услуги (жените се најчесто дома и најголем бенефит од овие субвенции чувствува женската популација).; - Опремување на сензорна соба во детска градинка со која исто така најголем бенефит имаат жените/мајките на децата со пречки во развој бидејќи најголемиот дел од денот го поминуваат со нив;

Објавување на јавен повик за невладини организации со фокус на здруженија кои делуваат во доменот на родовата еднаквост

Исто така во овој период се изгради детска градинка во руралната средина с. Дреново кој е од големо значење особено за мајките од оваа средина.

**Општина Демир Капија** има остварена соработка со Регионалниот советувалишен центар за помош и поддршка на жртви на родово базирано и семејно насилство.

Организирање на трибина во соработка со советувалишен центар за помош и поддршка на жртви на родово базирано и семејно насилство каде што лицата жени и мажи од градската и руралните средини се запознаа со можностите кои што ги нуди овој центар кој е прв од ваков вид во државата.

Со посебна ставка за родова еднаквост во Буџетот на Општина Демир Капија се предвидени средства во износ од 150.000,00 денари.

**Општина Штип** во2023 година финансира спортски активности – фитнес тренинзи на жени со цел заштита и подобрување на нивното здравје и зголемување на интересот на жените за спортски активности.

Воведување на дополнителни бодови, во методологијата при избор на здруженија на граѓани кои аплицираат со проекти за да влезат во програмата за Локален економски развој и тоа на оние здруженија кои имаат активности во кои бенефит ќе имаат жените.

Унапредување и поддршка на интегративен мултисекторски пристап до неопходните услуги за жени и девојки изложени на насилство со буџет за реализација на активностите, кои се однесуваат на приоритетните области и цели: Спречување на родово базирано насилство, со износ на средства од 174.600 ден.

Воведена финансиска поддршка за жртви на родово – базирано насилство во износ од 50.000 ден. наменети за бесплатно судско застапување кое се реализираше со помош на Центарот за помош и поддршка за жртвите на родово – базирано насилство, ЕХО.

**Општина Гевгелија** во рамки на 16-дневниот активизам за борба против насилство врз жените во Народниот театар - Гевгелија, беше прикажан документарниот филм за семејно насилство врз жени „Не биди моја приказна- Охрабри се!“, за да се допре до сите возрасни категории- да се препознае семејното насилство. Според податоците добиени од ЈУМЦСР- Гевгелија по емитувањето на филмот, пристигнале 7 пријави за семејно насилство и тоа од жени.

Општина Гевгелија заедно со РЦОР- Гевгелија спроведе теренски и онлајн-прашалник наменет за граѓаните на општина Гевгелија во насока утврдување приоритети и потреби на жените и мажите за креирање мерки и активности коишто ќе воспостават еднакви можности. Имено, преку онлајн-прашалникот беа анкетирани 85 граѓани, од кои 72 жени и 13 мажи, додека со теренски прашалник беа опфатени 59 испитаника, од кои 53 жени и 6 мажи.

**Општина Виница** се залага зајакнување на инклузивноста кај ромското население со посебен акцент кај жените од ромска заедница на локално ниво, и е организирана работилница за претставници од ромската заедница и претставници од агенцијата за вработување со цел информирање на ромската популација за активните мерки за вработување ( присутни 20 од кои 9 жени). Организирана средба со претставници од бизнис заедницата и претставници од ромско население заради поттикнување на вработувањето на населението ( присутни 25 од кои 12 жени ).

Исто така е организиран настан за девојчињата од основните училишта по повод 16 дена активизам против родово базирано насилство во соработка со РОМАКТЕД фаза 2 програмата UN WOMEN.

**Општина Прилеп** со цел зголемување на свесноста кај граѓаните за важноста од родовите политики и создавање на еднакви можности за мажите и жените спровеле обука за родова еднаквост во основните училишта и воспостави соработка со граѓански организации; организирани работилници за Родово-одговорно креирање локални програми и буџет со Finance Think- Институт за економски истражувања и политики; промоција на женско претприемништво и поддршка на жени-локални производители, ракотворци, автори и творци; иницијативи за намалување на родовиот јаз во руралните средини во соработка со Локална Акциона Група АГРО ЛИДЕР ;

**Општина Кисела Вода** има изработена родово одговорна Програма за еднакви можности и собрани и анализирани податоци со конкретни мерки и индикатори како и собрани податоци за изработка на среднорочна Стратегија за еднакви можности на жените и мажите.

Организиран настан – трибина за подигање на свеста кај граѓаните за борба против семејно насилство.

Општина Кисела Вода има спроведено низа социјални услуги преку кои се овозможува вработување на жени кои биле долг временски период исклучени од пазарот на труд. Спроведен е Проект ,, Општинско – корисна работа во соработка со УНДП.

**Општина Градско** во програмата за активностите на Општина Градско во областа на образованието и Програмата за социјална заштита, заштита на децата и здравствена заштита предвидени се средства како финансиска поддршка за: бесплатна градинка; бесплатен оброк за сите деца од 1 до 5 одделение.

**Општина Ѓорче Петров** воспостави интерсекторска група која собра родово поделени податоци во сите области и дефинираше родови цели и мерки за постигнување во секоја област од програмите.

Релизирани се активност за семејно насилство како што се ликовен и литературен конкурс ,,Со љубов против насилството,, и трибина за превенција од семејно насилство во соработка со НСРР**;**

Спроведен е Проект со ЦИКП -,,Градење на здрави навики на момчињата во Ѓорчe Петров**;** како иПроект со Здружение на граѓани Праведни и професионални -,,Премостување на родовиот и возрасниот јаз на пазарот на трудот преку градење капацитети и промовирање на нови работни можности во прекуграничниот регион – СВС еквијалзер за пол и возраст на работните места, финансиран од Европска Унија.

**Општина Центар Жупа** во соработка со Црвен Крст Дебар за давање на помош и нега на стари лица во домот од страна на обучени негователи односно ангажирани се повеќе жени, а со тоа имаме придобивка од намалување на невработеноста кај жените и поголема вклученост на жени во работен однос.

**Општина Кочани** за јакнење на капацитетите на жените претприемачи и нивно координирано дејствувањеобучени дваесетина жени од различни сектори од микрорегионот Кочани, Виница и Зрновци и нивно запознавање со начините како целите за одржлив развој можат да помогнат во развојот на бизнисите и приватниот сектор**.**

Одржани 4 работилници за жени претприемачки во соработка со Националната платформа за женско претприемништво; обучени осумдесетина претприемачки; наградена жена претприемач на годината во категоријата микрокомпании;

Преку програмата Општинско-корисна работа, на пазарот на трудот се вклучени вклучени 15 граѓанки кои досега ја немале шансата да бидат вработени и кои о стекнатите сертификати и искуства имаат можност и за самовработување; вклучени 68 жени корисници на услуги од програмата Општинско корисна работа;

Преку Програмата за социјална детска и здравствена заштита на Општина Кочани обезбедена е помош за 165 жени од 7 програмски мерки.

**Општина Делчево** Изработи и усвои 3 општински програми кои го имаат имплементирано родовиот концепт, како и Програмата за еднакви можности.

Одржани средби со рурални жени во рамките на проектот „Стој цврсто за родова еднаквост“ во кој беа опфатени жени од с. Тработивиште, Разловци и с. Црник. на кој учествуваа вкупно 57 жени.

Одржани јавни трибини по повод глобалната кампања „16 дена активизам против родово базирано насилство“: „Зошто жените молчат за семејното насилство“ во партнерство со НВО ЖЕНА и КЕМ на Општина Делчево на која учествуваа 42 граѓани од нив 8 се мажи, а 35 жени и трибина на која ученици и инситуции дебатираа за сите форми на насилство во организација на Општина Делчево и МТСП и Програмата РОМАКТЕД 2 на која учествуваа ученици од двете основни училишта и од средното општинско училиште и ресорните институции.

**Општина Гостивар** го поддржи финасирањето и отварањето на првиот Шелтер центарот за жртви од семејно насилство во полошкиот регион.

Општина Гостивар има определно буџет за активности поврзани за унапредувањето на родовата еднаквост за 2023 и истиот изнесува 600 000 ден.

**Општина Богданци** **в**о Буџетот за 2023 беа предвидени средства кои се реализираа за субвенционирање на комунални услуги за корисници на социјална помош беа предвидени 60.000 денари и 180.000 денари за општинско корисна работа во домови на стари и изнемоштени лица и лица со посебни потреби.

Организирање на одредени активности (екскурзии, набавка на опрема, уредување на простории и сл.) за децата со посебни потреби во висина од 50.000 денари.

Распишан јавен оглас за поддршка за формирање на женски спортски клуб на територијата на општината во висина од 30.000 денари.

**Општина Струмица** е прва општина која издвојува финансиски средства за функционирање на Шелтер центар за жени жртви на семејно насилство.

 Во општината отворена е нова детска градинка “Виножито” со згрижувачки капацитет на околу 300 дечиња, а **с**амохрани родители во градинките “Виножито” и “Детска радост” ослободени се од плаќање на надомест за престој на деца; Отворен е Дневен центар за деца со попреченост во кој се спроведуваат и индивидуални третмани**;**

Формиран на Совет за женско претприемништво во кои активно учествуваат жени претприемачки со цел да се подигне нивото на жени претприемачки во општина Струмица.

**Општина Пробиштип** реализира **е**дукација за 18 лица (членови на Комисијата за еднакви можности на жените и мажите и општинската администрација) за мерката Родовата перспектива при креирање на програмите за работа и јакнење на капацитетите на механизмите за унапредување на еднаквоста.

**Општина Пехчево** изработка на Стратегија за родова еднаквост на регионот Делчево, Берово, Пехчево 2023-2026 и изработката на Акцискиот план за имплементација на регионаланта стратегија за родова еднаквост за општина Делчево, Берово и Пехчево 2023 -2026.

**Општина Битола** го реализираше проектот "Формирање Регионален советодавен регионален центар за помош и поддршка на жртви на родово базирано и семејно насилство", со финансиските средства обезбедени од буџетот на општина во износ од 1 000.000,00 денари.

**Општина Велес** во програмата за работа се воведени и активности во областа на родовата еднаквост, додека при креирање на буџетот се применуваат принципите на родово одговорно буџетирање. Реализирана кампања 16 дена активизам против родово базирано насилство.

**Општина Чаир** во соработка со Здружение за напредок, поддршка и одржлив развој на жени ЕПЛ ТРИ го сптоведува проектот „Глас и ехо-креирање подобри услови за родово одговорно буџетирање во општина Чаир. Одржани се 4 образовни работилници на тема:„Управување со конфликти“, „Комуникациски вештини“,„Јакнење на кариера“ и,,Правно советување за жени“.

Од институт за мода „Изет Цури“ со диплома за професионален дизајнер се стекнуваат годишно по 10 жени од Чаир што води кон можноста да отворат нивен приватен бизнис. Како резултат на поддршка од Општината, учеството на жените во делот на спроведување на културни активности се зголеми за 50%, во делот на спортските активности се проценува зголемување од 70%, а особено е видлив резултатот каде што индивидуално се вклучени жените во активностите, учество на 120 учесници на организиран настан по повод освестување на жени за постоење на опасност од рак на дојка.

**6. Заклучоци и препораки**

Врз основа на горе наведената состојба во 2023 година може да се констатираат следниве генерални заклучоци во областа на родова еднаквост:

* Потреба од континуирано подигање на свеста кај јавноста во поглед на важноста на родовите прашања за подобрување на состојбите со еднаквите можности на жените и мажите
* Потреба од поголема координација и вмрежување на Комисиите за еднакви можности на локално ниво и зголемување на бројот на состаноци на годишно ниво
* Потреба од детални анализи на состојбата, прашањата и проблемите, кои се однесуваат на родовата нееднаквост во различни области
* Континуирано следење на и истражување како и преземање на соодветни мерки за подеднаков пристап на мажите и жените

**Врз основа на заклучоците може да се извлечат следниве препораки:**

* Спроведување на Стратегијата за родова еднаквост 2022 – 2027 и Акциски план за спроведување на Стратегијата за родова еднаквост 2022-2024 со изработка на годишни Оперативни планови и од сите надлежни субјекти;
* Редовно доставување извештаи за преземените активности и постигнатиот напредок за воспоставување еднакви можности на жените и мажите од институциите и ЕЛС;
* Континуирано подигање на свеста за важноста на родовата еднаквост;
* Изработка и спроведување на детални анализи на состојбата, прашањата и проблемите, кои се однесуваат на родовата нееднаквост во различни области и подготовка на програми со мерки и активности за унапредување на состојбата;
* Систематизирање на работното место “координатор за еднакви можности“ чии работни задачи ќе се однесуваат исклучиво на промовирање на родовиот концепт;
* Промена на образецот на Годишниот извештај на органите на државната управа за напредокот на состојбата на еднаквите можности за мажите и жените (потребно е да е поедноставен и по прегледен);
* Унапредување на интерната секторска соработка на хоризонтално и вертикално ниво во институциите за вклучување на родовиот концепт;
* Да продолжи позитивниот трендот на вклучени институции во процесот на родово одговорно буџетирање.

**Анекс-листа на ОДУ и ЕЛС кои доставиле годишни извештаи до Министерство за труд и социјална политика за 2023 година**

За 2023 година, годишни извештаи доставиле следните органи на државната управа (ОДУ) и единици на локалната самоуправа (ЕЛС):

|  |  |  |
| --- | --- | --- |
| **Реден број** | **Единици на локалната самоуправа** | **Органи на државната управа** |
|  | Општина Аеродром | Државен завод за статистика |
|  | Општина Богданци | Агенција за цивилно воздухопловство |
|  | Општина Вевчани | Комисија за односи со верските заедници и религиозни групи |
|  | Општина Велес | Агенција за храна и ветеринарство |
|  | Општина Гази Баба | Агенција за катастар на недвижности |
|  | Општина Гевгелија | Министерство за култура |
|  | Општина Градско  | Агенција за финансиска поддршка во земјоделството и руралниот развој |
|  | Општина Делчево | Институт за јавно здравје на Република Северна Македонија |
|  | Општина Демир Капија | Секретаријат за законодавство |
|  | Општина Ѓорче Петров | Министерство за економија |
|  | Општина Желино | ЈУ Завод за социјални дејности -Скопје |
|  | Општина Кавадарци | Биро за развој на образованието |
|  | Општина Конче | Генерален секретаријат на Владата на република Северна Македонија |
|  | Општина Крива Паланка | Министерство за одбрана |
|  | Општина Кривогаштани | Агенција за поттикнување на развојот во земјоделството |
|  | Општина Лозово | Министерство за животна средина и просторно планирање |
|  | Општина Македонска Каменица | Агенција за аудио и аудиовизуелни медиумски услуги |
|  | Општина Пласница | Агенција за млади и спорт |
|  | Општина Пробиштип | Центар за стручно образование и обука |
|  |  Општина Радовиш | Агенција за поддршка на претприемништвото на Република Северна Македонија |
|  | Општина Ранковце | Геолошки завод на Република Северна Македонија |
|  | Општина Ресен | Министерство за финансии |
|  | Општина Свети Николе | Агенција за заштита на правото на слободен пристап до информации од јавен карактер |
|  | Општина Тетово | Агенција за планирање на просторот |
|  | Општина Центар | Министерство за внатрешни работи |
|  | Општина Чаир | Агенција за администрација |
|  | Општина Чучер Сандево | Министерство за информатичко општество и администрација |
|  | Општина Штип  | Центар за управување со кризи |
|  | Општина Струга | Државен архив на Република Северна Македонија |
|  | Општина Јегуновце | Министерство за образование и наука |
|  | Општина Кисела Вода | Министерство за правда |
|  | Општина Битола | Министерство за внатрешни работи |
|  | Општина Струмица  | Министерство за надворешни работи |
|  | Општина Берово | Министерство за земјоделство, шумарство и водостопанство |
|  | Општина Гостивар | Институт за јавно здравје на Република Северна Македонија |
|  | Општина Виница |  |
|  | Општина Демир Хисар |  |
|  | Општина Кочани |  |
|  | Општина Македонски Брод |  |
|  | Општина Прилеп |  |
|  | Општина Росоман |  |
|  | Општина Теарце |  |
|  | Општина Центар Жупа |  |
|  | Општина Липково |  |
|  | Општина Брвеница  |  |
|  | Општина Василево |  |
|  | Општина Могила  |  |
|  | Општина Пехчево |  |
|  | Општина Илинден |  |
|  | Општина Сопиште |  |
|  | Општина Петровец |  |
|  | Општина Новаци |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

Во Буџетот на Владата на РСМ за 2023 година не беа предвидени средства за финансиска поддршка на граѓански организации по пат на јавен оглас.

|  |
| --- |
| **ОДУ кои имаат доставено Извештај, но сепак немаат спроведено ниту една активност:****-** Агенција за финансиска поддршка во земјоделството и руралниот развој- Геолошки завод на Република Северна Македонија- Агенција за планирање на просторот- Агенција за храна и ветеринарство- Агенција за заштита на правото на слободен пристап до информации од јавен карактер**-** Центар за стручно образование и обука**-** Државен архив на Република Северна Македонија |

Во иднина се препорачува одржување на координативни состаноци со координаторите, заменици координатори или помеѓу членови на КЕМ од различни општини, со цел меѓусебно запознавање и преземање заеднички иницијативи за реализирање на програмите, односно Законот за еднакви можности .

1. Конечен извештај за извршената Ревизија на успешноста на тема ,, Родовата еднаквост на жените од руралните средини преку нивната инклузија на пазарот на трудот“ . Државен завод за ревизија: април 2024, Скопје. [↑](#footnote-ref-1)
2. https://www.stat.gov.mk/pdf/2024/2.1.24.05\_mk.pdf [↑](#footnote-ref-2)
3. <https://www.mzsv.gov.mk/CMS/Upload/programi2023/%D0%9F%D1%80%D0%BE%D0%B3%D1%80%D0%B0%D0%BC%D0%B0%20%D1%80%D1%83%D1%80%D0%B0%D0%BB%D0%B5%D0%BD%202023.pdf> [↑](#footnote-ref-3)
4. Формиран 2022г. со одлука на Националната комисија [↑](#footnote-ref-4)
5. <https://ombudsman.mk/CMS/Upload/NarodenPravobranitel/upload/Godisni%20izvestai/GI-2023/GI-2023.pdf> [↑](#footnote-ref-5)
6. <https://kszd.mk/wpcontent/uploads/2024/05/%D0%93%D0%BE%D0%B4%D0%B8%D1%88%D0%B5%D0%BD-%D0%B8%D0%B7%D0%B2%D0%B5%D1%88%D1%82%D0%B0%D1%98-%D0%BD%D0%B0%D0%9A%D0%A1%D0%97%D0%94-%D0%B7%D0%B0-2023-%D0%B3%D0%BE%D0%B4%D0%B8%D0%BD%D0%B0.pdf> [↑](#footnote-ref-6)
7. <https://kszd.mk/wpcontent/uploads/2023/12/%D0%91%D0%B0%D1%80%D0%BE%D0%BC%D0%B5%D1%82%D0%B0%D1%80-%D0%B7%D0%B0-%D0%B5%D0%B4%D0%BD%D0%B0%D0%BA%D0%B2%D0%B8-%D0%BC%D0%BE%D0%B6%D0%BD%D0%BE%D1%81%D1%82%D0%B8.pdf> [↑](#footnote-ref-7)
8. https://rrgsh.org/wp-content/uploads/2023/09/publikimi-al.pdf [↑](#footnote-ref-8)
9. https://komunaelikoves.gov.mk/shendeti-mbi-te-gjitha-nje-informim-vlen-nje-jete/ [↑](#footnote-ref-9)